Kuba je tvrdila da je širenje virusa stavila pod kontrolu u julu i da je započela ublažavanje nekih ograničenja. No, skok u novim slučajevima zaustavio je planove o ponovnom otvaranju ekonomije te zemlje, prenosi CNN.\nKubanski zvaničnici su u petak obustavili javni prevoz i pristup plaži i naredili da se zatvore restorani, barovi i bazeni u Havani i susednoj provinciji, dva mesta koja su doživela najveći porast broja novih slučajeva.\nKuba ima 2.953 potvrdhena slučaja kovid-19 i 88 smrtnih slučajeva povezanih sa korona virusom, prema Univerzitetu Džons Hopkins.\nREKORDAN BROJ NOVOZARAŽENIH U Ukrajini u poslednja 24 časa 1.847 novih slučajeva korone


"Note za sve" od 10. do 12. novembra u Kragujevcu - Kragujevac online - Sve o gradu na jednom mestu\nTrenutno se nalazite na strani: Moj grad Dešavanja Festivali "Note za sve" od 10. do 12. novembra u Kragujevcu\n"Note za sve" od 10. do 12. novembra u Kragujevcu\nMuzičko-scenski festival "Note za sve" posvećen osobama ometenim u razvoju, biće održan u Kragujevcu od 10. do 12. novembra, a na manifestaciji će nastupiti oko 450 učesnika iz Srbije. Direktorka Zavoda za smeštaj odraslih "Male Pčelice" Suzana Perović rekla je da festival promoviše veštine, sposobnosti i talenat korisnika ustanova socijalne zaštite, dece sa invaliditetom i smetnjama u razvoju kao i proces njihovog uključivanja u zajednicu.\nOna je rekla da je to jedinstvena manifestacija u Srbiji i regionu, a manifestaciju će otvoriti premijerno izvođenje multimedijalne predstave "Život granica-četiri godišnja doba", u Knjaževsko srpskom teatru.\nAutori teksta su korisnici usluga Zavoda "Male Pčelice", a u predstavi će učestvovati hor, članovi dramske sekcije i zaposleni te ustanove. Pored korisnika ustanova socijalne zaštite na festivalu će učestvovati i pripadnici nacionalnih manjina.\nŠtićenici Doma za smeštaj dece i omladine ometene u razvoju "Sremčica" na festivalu će nastupiti u predstavi "Ostrvo", a na manifestaciji će učestvovati i 14 muzičkih grupa. Na festivalu učestvuje Udruženje za pomoć obolelima od autizma "Vilinska pesma" iz Beograda, "Ison" iz Novog Sada i rok bend "Jabuka iz srca" iz Pančeva, pevačka grupa iz Starog Leca i hor "Đulistan" iz Novog Pazara.\nPrvi put nastupiće pevačka grupa "Nada" iz specijalne bolnice za psihijatrijske bolesti "Gornja Toponica", a učestvovaće i plesna grupa DT iz Paraćina. Festival će biti otvoren 10. novembra u 12.30 u Knjaževsko srpskom teatru.


Vesti online / Vesti / Svet / Varufakis zaključao Trojku u hotel\nE, nećete mrdnuti iz hotela: Janis Varufakis\nGrčki ministar finansija Janis Varufakis opisao je predstavnike kao "misiju za utvrđivanje činjenica". Oni će prikupiti podatke da bi olakšali razgovore između "trojke" i grčkih zvaničnika.\nPrema njegovim rečima, predstavnici neće posetiti ministarstva već će ostati u svojim hotelima, gde će im biti dostavljeni relevantni dokumenti.\nVarufakis je naglasio da će stručnjaci izveštavati novu, takozvanu briselsku grupu, koju čine predstavnici "trojke" i Evropskog mehanizma za stabilizaciju.\nIzvor iz grčkog Ministarstva finansija ranije je izjavio da će stručnjaci prvo prikupiti fiskalne podatke i da će razgovori o strukturalnim reformama i bankama biti održani naredne sedmice.\n* Izvor: Grčka poslala spisak reformi. EK: Nismo dobili ništa, vreme ističe


Srbija mora imati više opcija za snabdevanje gasom | Energetski portal Srbije\nSrbija mora imati više opcija za snabdevanje gasom\n18.02. 2015 Srbija\nMinistar rudarstva i energetike gospodin Aleksandar Antić izjavio je da će Vlada Republike Srbije i Ministarstvo rudarstva i energetike uzeti u obzir sve projekte koji Republici Srbiji mogu da obezbede snabdevanje gasom. Prema njegovim rečima, među ovim projektima nalazi se gasovod „Turski tok“, Transjadranski gasovod, kao i mogućnost snabdevanja tečnim naftnim gasom iz Sjedinjenih Američkih Država.\nGospodin Antić je istakao da Republika Srbija ne sme biti usmerena samo ka jednom projektu, već da u narednom periodu mora ozbiljno tretirati sve projekte koji mogu obezbediti dodatno snabdevanje gasom. On je dodao i da nijedan od ovih projekata kapitalno ne zavisi od Republike Srbije.\nTakođe je naveo da su u budžetu za 2015. godinu obezbeđena sredstva za izradu projektne dokumentacije za priključivanje Transjadranskom gasovodu, kao i da se uskoro očekuju pregovori između delegacije Srbije i Bugarske o gasnoj interkonekciji.


MILOSEVIC PREDSEDAVAO SEDNICOM GLAVNOG ODBORA SPS\nBivsi predsednik SRJ i lider srpskih socijalista Slobodan Milosevic predsedavao je sednicom Glavnog odbora SPS koja je odrzana u petak, pise "Glas javnosti". List citira clana Izvrsnog odbora SPS koji je zeleo da ostane anoniman, da je sednica protekla u "uzavreloj atmosferi" sa puno ruznih reci ...\nVUKOVIC: AKO MILOSEVIC NIJE SMETAO SRBIJI, VRATITE GA\nSavetnik crnogorskog predsednika Miodrag Vukovic izjavio je da je za nezavisnost Crne Gore "u smislu da je to drzava sa svojim zaokruzenim ekonomskim, politickim i drzavnim subjektivitetom". "To ne mora da znaci i medjunarodno priznata drzava, ali ne znaci i da ne treba da bude medjunarodno ...\nSPRECITI MILOSEVICA DA SE KORISTI NOVCEM IZNETIM IZ SRJ\nGlavni tuzilac Haskog suda Karla del Ponte zatrazila je od svih zemalja UN-a, medjunarodnih organizacija i institucija pomoc u sto skorijem izrucenju Slobodana Milosevica i ostalih Srba osumnjicenih za ratne zlocine, opomenuvsi sve zemlje da treba da sprece Milosevica i njegove ljude da se koriste ...\nPAPANDREU: MILOSEVIC NIJE SHVATIO MOJE UPOZORENJE\nGrcki ministar inostranih poslova Jorgos Papandreu izjavio je da je pocetkom septembra "upozorio Milosevica kakav ce biti stav Grcke" posle izbora od 24. septembra, ali da on to "mozda nije shvatio", prenosi Beta. U intervjuu koji u subotu objavljuje vodeci grcki list "Ta Nea", Papandreu je ponovio ...\nROGOZIN U UTORAK U SRJ, PLANIRA DA VIDI MILOSEVICA\nPredsednik spoljnopolitickog komiteta ruske Dume Dmitrij Rogozin sastace se sa predsednikom SRJ Vojislavom Kostunicom u utorak, 24. oktobra u Beogradu, prenosi Beta. Rogozin je u izjavi agenciji "RIA novosti" izrazio nadu da ce se u Beogradu susreti i sa predsednikom Socijalisticke partije Srbije ...\nSIMIC: NISAM TUZIO KOLEGE ZBOG UVREDE SLOBODANA MILOSEVICA\nBivsi glavni i odgovorni urednik "Vecernjih novosti" Pero Simic odbacio je u petak tvrdnje da je svojevremeno tuzio cetvoro kolega zbog narusavanja ugleda i casti bivseg predsednika SRJ Slobodana Milosevica, javlja Beta. Na nedavnom predstavljanju rezultata monitoringa od 6. do 12.\nSIMIC: VOJSKA BI ODBILA DA INTERVENISE PROTIV CIVILA\nVojska Jugoslavije bila je spremna da odbije naredjenja bivseg predsednika SRJ Slobodana Milosevica da intervenise protiv naroda koji je izasao na ulice Beograda, rekao je u cetvrtak agenciji Frans pres general VJ Milan Simic.\nBEOGRAD MOZE DA SUDI MILOSEVICU, ALI HAG IMA PREDNOST\n"Nista ne moze spreciti pravosudne organe Srbije da protiv Milosevica podignu optuznicu za izbornu prevaru ili bilo koje drugo krivicno delo", rekao je portparol Tribunala, Dzim Lendejl, odgovarajuci na pitanje o sve ucestalijim zahtevima da se bivsem jugoslovenskom predsedniku sudi u Beogradu, ...\nMICOTAKIS: MILOSEVIC OSTAJE MOJ PRIJATELJ\nBivsi premijer Grcke Konstandinos Micotakis, sada poslanik i pocasni predsednik najvece grcke opozicione stranke, Nove demokratije, izjavio je da bivsi predsednik SRJ Slobodan Milosevic ostaje njegov prijatelj koga bi ponovo ugostio.\nSMENJENA MILOSEVICEVA CERKA\nUpravni odbor Rukometnog kluba "Crvena zvezda" je u sredu razresio duznosti svoje clanove Mariju Milosevic - cerku bivseg predsednika Savezne Republike Jugoslavije Slobodana Milosevica, i Snezanu Aleksic - visokog funkcionera Jugoslovenske levice.\nROGOZIN: MILOSEVIC VAZAN POLITICKI FAKTOR U SRJ\nPredsednik Spoljnopolitickog komiteta ruske Dume Dmitrij Rogozin ocenio je kao neprihvatljive pokusaje da se bivsi jugoslovenski predsednik Slobodan Milosevic "istisne" iz Jugoslavije, odnosno da bude izrucen Haskom tribunalu za ratne zlocine, javlja Itar-Tas, prenosi Beta.\nNEMACKA: MILOSEVIC JESTE KRIMINALAC\nNemacka je potvrdila da ima informaciju o tome da Slobodan Milosevic ima u inostranstvu velike pare za koje se, medjutim, dosad nije moglo utvrditi gde su stvarno skrivene, javlja Rojters. Nemacka obavestajna sluzba jos u ponedeljak je izdala saopstenje da su Milosevic i njegovi trabanti kriminalci ...\nIZRUCENJE MILOSEVICA ZASAD NEREALNO\nIzrucenje Slobodana Milosevica sudu u Hagu zasad nije realno, izjavio je sef slovacke diplomatije Eduard Kukan koji je i specijalni izaslanik UN za Balkan, prenosi FoNet. Kukan je u intervjuu s bratislavskom Pravdom, kako javlja Rojters, izjavio da se haska optuznica mora postovati, ali da se u ...\nOSNIVACI SPS TRAZE SMENU MILOSEVICA\nGrupa osnivaca Socijalisticke partije Srbije zatrazila je da predsednik partije Slobodan Milosevic i njegovi saradnici budu smenjeni na vanrednom partijskom kongresu zbog "duboke krize u kojoj se SPS nalazi", javlja Beta. Osnivaci stranke su, takodje, trazili da se SPS distancira od Jugoslovenske ...\nBND:POSTOJI IZVESTAJ O MILOSEVICEVOJ VEZI SA KRIMINALOM\nPredstavnik nemacke obavestajne sluzbe (BND) potvrdio je dopisniku Bete postojanje izvestaja o umesanosti bivseg predsednika Jugoslavije Slobodana Milosevica u organizovani kriminal. Navode iz ovog dokumenta u ponedeljak je citirao visokotirazni list "Bild", a potom ih prenosi i uticajni ...\nSPS NE MOZE DA SE TRANSFORMISE S MILOSEVICEM NA CELU\nBivsi funkcioner Socijalisticke partije Srbije Josip Cikos izjavio je da SPS ne moze da se transformise u modernu partiju dok mu je na celu bivsi predsednik SRJ Slobodan Milosevic. "Ja sam jedan od onih izvornih, cestitih socijalista.\nMILOSEVIC VRACEN NA PRVU STRANU SAJTA SPS\nPortret Slobodana Milosevica, bivseg predsednika SR Jugoslavije i predsednika Socijalisticke partije Srbije, vracen je na naslovnu stranu oficijelnog sajta ove partije posle vesti agencije Beta da je skinut. Na internet sajtu SPS sa adresom www.sps.org.yu fotografija Slobodana Milosevica skinuta je ...


Hoće li Fahrudin Radončić danas biti smijenjen s funkcije ministra sigurnosti BiH? – Magazin Plus\nHome/Hoće li Fahrudin Radončić danas biti smijenjen s funkcije ministra sigurnosti BiH?\nSjednica Predstavničkog doma Parlamentarne skupštine Bosne i Hercegovine zakazana je za danas, a na dnevnom redu je inicijativa za smjenu ministra sigurnosti BiH Fahrudina Radončića, koju je predložio Klub poslanika Stranke demokratske akcije (SDA).\nU inicijativi su naveli da postoje opravdani razlozi za smjenu jer je u događajima 7. februara tokom protesta građana povrijeđen veliki broj osoba među kojima su i policajci, a oštećene su brojne institucije BiH te bi ministar zbog narušene sigurnosne situacije trebao odstupiti s ove dužnosti.\nNaveli su da su tokom protesta izazvani požari, napravljena velika oštećena na zgradi Predsjedništva Bosne i Hercegovine, nekoliko zgrada vlada kantona i općina u Bosni i Hercegovini, a zapaljena je i državna zastava te značajno oštećen Arhiv BiH, a u skladu s nadležnostima ministar nije poduzeo radnje da bi se zaštitili građani i imovina.\nPredsjednik Socijaldemokratske partije (SDP) BiH Zlatko Lagumdžija ranije je rekao da je stav SDP-a poznat o ovom pitanju. Pozvali su Radončića da podnese sam ostavku te je iz Kluba SDP-a u Predstavničkom domu najavljena podrška smjeni ministra Radončića.\nNa dnevnom redu je i zahtjev poslanika iz Kluba SDP-a BiH za razmatranje Prijedloga zakona o dopuni Izbornog zakona Bosne i Hercegovine po hitnom postupku, a izmjene bi trebale definirati da u izuzetnim okolnostima u BiH, Parlamentarna skupština BiH može donijeti odluku o održavanju vanrednih izbora za izbor članova organa vlasti na svim nivoima.\nZakon predviđa da se vanredni izbori trebaju organizirati i održati najkasnije u roku od 60 dana od dana donošenja odluke.\nPrijedlog zakona o javnim nabavkama također je na dnevnom redu, a Komisija za finansije i budžet Predstavničkog doma Parlamentarne skupštine BiH je na sjednici podržala ovaj zakon s 25 usvojenih amandmana od 90 predloženih.\nDonošenjem novog zakona jasnije će se definirati odgovornost svih koji provode postupak, unaprijediti mehanizmi prevencije zloupotreba u javnim nabavkama, smanjiti troškovi učešća u postupku, kao i birokratski zahtjevi, te uvesti moderne tehnike i postupci javnih nabavki, a ovim zakonom osigurava se potpuna primjena pravila i zahtjeva Evropske unije u pogledu osiguranja slobode protoka robe, ljudi i kapitala.\nPoslanici bi se trebali izjasniti i o Prijedlogu zakona o sprječavanju pranja novca i finansiranja terorističkih aktivnosti za koji je Zajednička komisija za odbranu i sigurnost dva puta dala negativno mišljenje jer nijedan član iz Republike Srpske nije glasao za ovaj zakon.\nVijeće ministara BiH utvrdilo je Prijedlog ovog zakona kojim se ova oblast usklađuje sa standardima Evropske unije, definira i uloga Finansijsko-obavještajnog odjela Državne agencije za istrage i zaštitu (FOO SIPA-e) kao centralne jedinice koja prima, sakuplja, evidentira, analizira, istražuje i prosljeđuje rezultate analize u ovoj oblasti.\nJedna od novina u zakonu je uvođenje dužnosti notara da FOO-u SIPA-e dostavi podatke za svaki ovjereni kupoprodajni ugovor o prometu nekretnina čija vrijednost iznosi 30.000 KM ili više.\nPrijedlog zakona o raspolaganju nepokretnom vojnom imovinom, Prijedlog zakona o dopunama Zakona o Pravobranilaštvu Bosne i Hercegovine, Prijedlog zakona o izmjenama i dopunama Zakona o radu u institucijama Bosne i Hercegovine, Prijedlog zakona o elektronskom dokumentu te Prijedlog zakona o utvrđivanju visine plaće zaposlenih u institucijama Bosne i Hercegovine su na dnevnom redu današnje sjednice.\nDisciplinska komisija NS BiH: Nove kazne za klubove, Leotar kažnjen s 3.000 KM\nKiki Lesendrić progovorio pred finale 'X Factora': Ilmini roditelji hoće samo 200.000 eura!


EU usvojila dokument s terminologijom sankcija protiv Rusije\nDržave članice EU složile su se oko terminologije sankcija protiv Rusije, uključujući putna ograničenja i zamrzavanje sredstava pojedinaca odgovornih za kršenje suvreniteta Ukrajine, sudeći po nacrtu dokumenta u čiji je uvid došao Reuters.\nDokument na sedam stranica u detalje opisuje restriktivne mjere koje će biti poduzete protiv Moskve ako ne promjeni kurs akcije na Krimu i započne razgovore s međunarodnim posrednicima u naporima na rješenju ukrajinske krize.\nUkoliko ih odobre ministri vanjskih poslova EU na sastanku zakazanom za ponedjeljak, to će biti prve sankcije koje je EU uvela Rusiji od kraja Hladnog rata, i označit će teško narušavanje odnosa između Istoka i Zapada.\n– Države članice trebale bi poduzeti neophodne mjere da spriječe ulazak ili prolazak kroz njihove teritorije osoba odgovornih za akcije koje podrivaju ili prijete teritorijalnom integritetu, suverenitetu i nezavisnosti Ukrajine – navodi se u prvom članku dokumenta.\nDrugi članak pokriva sredstva koja drže u Evropskoj uniji i državama “koje posjeduju sva finansijska sredstva i resurse” pojedinaca odgovornih za akcije na podrivanju ukrajinskog integriteta “koja će biti zamrznuta”.\nDokument je usvojen po, kako je nazivaju, tihoj proceduri, nakon što nijedna država članica EU nije izrazila primjedbe na terminologiju sankcija do 11 sati po srednjoevropskom vremenu u srijedu, saopćili su zvaničnici.\nMinistri vanjskih poslova EU sastat će se u ponedjeljak u Bruxellesu i očekuje se i da zvanično usvoje sankcije, ukoliko ne dođe do dramatične promjene ruskog kursa. To izgleda malo vjerovatno, bez ikakvih ngovještaja ublažavanja napetosti na Krimu.\nOčekuje se da na referendumu na Krimu u nedjelju pobjede oni koji glasaju za njegovo odvajanje od Ukrajine i za pripajanje Rusiji, dajući dodatnu težinu pozivima za međunarodnom reakcijom.\nIako se EU dogovorila oko terminologije za sankcije, ona još radi na imenovanju onih koji će biti metom restrikcija.\nRaspraave su održane u utiorak u Londonu kada su se zvaničnici iz Britanije, Sjedinjenih Država, Italije, Francuske, Njemačke, Švicarske, Japana i drugih zemalja sastali kako bi razgovarali o toj temi.\n– Koliko ja znam, na sastanku je održana detaljna rsprava o imenima. Nikakva definitivna lista nije sačinjena, ali bit će spremna u ponedjeljak – izjavio je zvaničnik EU.\nEvropski zvaničnici nagovijestili su da ruski predsjednik Vladimir Putin i ministar vanjskih polova Sergej Lavrov neće biti na listi kako bi se kanali komuniciranja ostavili otvoreni u slučju novog pogoršanja situacije.\nOčekuje se da se umjesto liste – u aneksu dokumenta sa sankcijama do koga je došao Reuters – ograničenja usmjere na ljude bliske Putinu u službama sigurnosti i u vojnom establišmentu kao i na ugledne članove ruskog parlamenta.\nUkoliko Rusija ne odgovori na pritisak, EU tvrdi kako je spremna da poduzme dodaatne mjere, vjerovatno i uključujući embargo na oružje i druge mjere koje pogađaju rusku trgovinu. Također bi mogla uvesti sankcije i Putinu lično.


Borenović-Lovrinović: Korištenje evropskih fondova veliki izazov za BiH | NSRS\nBorenović-Lovrinović: Korištenje evropskih fondova veliki izazov za BiH\n14.11.2016 - 18:00\nPredsjednik Odbora Narodne skupštine Republike Srpske za evropske integracije i regionalnu saradnju Branislav Borenović i predsjedavajući Zajedničke komisije za evropske integracije parlamenta BiH Nikola Lovrinović konstatovali su da je oblast korištenja evropskih fondova veliki izazov za BiH.\nNakon sastanka u Banjaluci, Borenović je rekao novinarima da ni skupštinski odbori, kao i parlamenti, nisu zadovoljni načinom na koji su informisani o korištenju IPA fondova, posebno IPA dva.\nBorenović je naveo da je na sastanku razgovarano o izvještaju o napretku BiH na putu ka članstvu u EU, razmjeni iskustava o sprovođenju Reformske agende i o akcionim planovima.\n"Pred BiH su dvije godine u kojima bi trebalo da napravi dodatni napor kako bi dala kvalitetne odgovore na upitnik koji će dobiti početkom decembra i ušla u najvažniju fazu evropskih integracija - da postane zemlja kandidat i da počne da otvara pregovaračka poglavlja", istakao je Borenović.\nOn kaže da je danas dogovoreno da početkom naredne godine bude održana sjednica parlamentarnog foruma za evropske integracije u parlamentu Brčko distrikta.\nBorenović je rekao da je dogovoreno da u naredna dva mjeseca bude organizovan sastanak sva tri odbora za evropske integracije BiH sa odborima za evropske integracije parlamenta Srbije na kojem će razmijeniti iskustva o evropskim integracijama.\n"Uvjeren sam da postoji spremnost da se u BiH konačno riješi pitanje Sejdić-Finci, i da bi ovo pitanje bilo najbolje riješiti naredne godine, koja nije izborna", naglasio je Borenović.\nOn je naveo da će 9. decembra BiH biti formalno uručen upitnik sa 3.500 konkretnih pitanja, a od čijih odgovora će zavisiti da li će biti dodatnih pitanja.\n"Ukoliko uspijemo da damo odgovore na upitnih u roku od šest mjeseci, to će biti dobro za odnose u BiH, a predstavljaće veliki izazov kako odgovoriti na neka statistička pitanja u vezi sa popisom stanovništva jer očekujemo da se primjene zapisnici Narodne skupštine Republike Srpske o sprovedenom popisu u Srpskoj", smatra Borenović.\nLovrinović je izrazio očekivanje da će BiH dobiti upitnik za evropske integracije 9. decembra, na koji će odgovoriti u roku od šest mjeseci, a zatim dobiti status za otvaranje poglavlja.\n"Sve parlamentarne stranke u BiH opredjeljene su za evropski put koji je najvažniji za BiH", naveo je Lovrinović.\nOn je najavio da će sutra u Banjaluci biti održan okrugli sto o temi reforme pravosuđa i vladavine prava u BiH.\nLovrinović kaže da se na pitanje Sejdić-Finci mora dati odgovor jer BiH neće moći da otvori evropska poglavlja bez njegovog rješavanja, te da ono povlači rješavanje Izbornog zakona i nekih ustavnih pitanja.\n"Nisam zadovoljan radom Tužilaštva BiH. Ima elemenata gdje se može govoriti o selektivnom pristupu", rekao je Lovrinović.\nOn je dodao da je strukturalna reforma pravosuđa potrebna u BiH i podsjetio da je disciplinski tužilac pokrenuo postupak protiv glavnog tužioca BiH Gorana Salihovića.


Zagađenje vazduha: Kako izgleda višegodišnja borba u Skoplju - BBC News na srpskom - Dnevni list Danas\nPočetna » BBC News na srpskom » Zagađenje vazduha: Kako izgleda višegodišnja borba u Skoplju\nZagađenje vazduha: Kako izgleda višegodišnja borba u Skoplju\n0Piše: BBC News na srpskom 30. januara 2020. 12.32\nGorjan Jovanovski ne samo što kodira aplikaciju kojom se prati nivo štetnih čestica u vazduhu nego i aktivno protestuje protiv zagađenja u Skoplju\nGorjan Jovanovski spreman je da čisti amsterdamski vazduh, u kome živi, zameni za skopski, koji je na njegovoj aplikaciji za praćenje aerozagađenja često označen kao veoma opasan.\nOvaj mladi programer tvorac je aplikacije ErKer (AirCare) koju instalira sve više ljudi u regionu, a nastala je u Makedoniji još u zimu 2014. godine.\nSkopljanci su već tada bili svesni koliko teško dišu, daleko pre mnogih drugih gradova na Balkanu koji su problem zagađenja vazduha „otkrili“ nešto kasnije.\n„Želeo sam da učim kodiranje kroz praktičan primer i naleteo sam na otvorene podatke o zagađenju Ministarstva ekologije za koje nisam očekivao da će biti tako visoki.\n„Upitao sam se što ne bih spojio strast za ekologijom sa ljubavlju prema tehnologijom i tako se rodila aplikacija koja na početku nije bila zamišljena da bude ovako velika, ali sada je to postao ozbiljan projekat“, kaže Jovanovski za BBC na srpskom dok planira životni povratak u Skoplje.\nPrikazivanje zagađenosti kroz jednostavan semafor boja i grafički prikaz nivoa čestica bile su neke od ključnih stvari koje su doprinele da se Makedonci osveste koliko je ozbiljan problem sa kojim se suočavaju.\n„Ono što je bilo ključno da se ljudi zainteresuju je da smo mi priču o zagađenju spustili na nivo da svako može da razume o čemu se radi.\n„Inače se o tome govorilo na suviše stručan način, a ljudi ne razumeju ništa kada govorite o toksinima, dioksinima“, priseća se početaka borbe Eli Peševa, aktivistkinja grupe organizacija objedinjenih pod imenom O2.\nAplikacija, koja se rodila pod imenom Moj vazduh, sada pod novim imenom postoji u deset balkanskih zemalja.\n„Želimo da informišemo – to već radimo, ljudi imaju informacije; želimo da podučimo – da ljudi znaju odakle dolaze informacije i kako se sakupljaju; ali i da osnažimo – da ljudi koriste ove podatke da izvrše pritisak tamo gde treba“, kaže Gorjan Jovanovski.\nSkoplje se i ove zime nalazi među najzagađenijim gradovima u svetu, mada su ga po broju dana u vrhu ove neslavne liste prestigli Beograd i Sarajevo.\nU ovom gradu, održavani su i brojni protesti na kojima je traženo rešavanje problema zagađenog vazduha.\nPostoji li dugme za čist vazduh\nProblem zagađenja u Skoplju često je vidljiv golim okom – kada grad postane praktično nevidljiv sa planina koje ga okružuju i sa kojih se kao na dlanu vidi cela Skopska kotlina – u danima kada može da se diše.\nGusta magla teškog mirisa obavije grad čiji gradonačelnik Petre Šilegov kaže da je svestan problema.\n„Živim i vodim grad u kome su kancerogene bolesti u porastu zbog stanja životne sredine – nije to odabir ljudi, već je stanje koje im je nametnuto višedecenijskom nebrigom.\n„Ja ne mogu sve popraviti u dve godine, ali mislim da je ono što radimo prepoznato kao način za borbu“, kaže on za BBC na srpskom.\nEli Peševa učestvovala je na protestima u Skoplju 2017. godine\nUz napomenu da je saradnja sa prethodnom vlašću danas opozicionog VMRO-DPMNE bila još teža, aktivistkinja Eli Peševa kaže da se stvari pomeraju veoma sporo.\n„U nekom segmentu, nove vlasti su probale da urade nešto, ali tu je možda i kombinacija neznanja, nekompetentnih osoba na ključnim mestima, višegodišnjeg nerešavanja problema“, kaže Peševa.\nGradonačelnik, s druge strane, veruje da smo u zabludi ako očekujemo da neko dođe i reši problem.\n„Ljudi žele da označe krivca – neki pogon, nekog drugog ili trećeg, svako misli samo da nisam ja.\n„Postojanje tog navodnog krivca aludira i na postojanje dugmeta koje gradonačelnik ili ministar samo treba da pritisnu i da se stvar reši, a da oni to namerno ne žele.“\nŠilegov koji je nedavno ušao u drugu polovinu svog četvorogodišnjeg mandata, kaže da su stvari mnogo dugotrajnije.\n„Postoji zabluda da je taj problem nastao preko noći i da se isto tako brzo može rešiti.\n„To je rezultat totalne devastacije društva u okviru koje je došlo do rušenja svih standarda, pre svih standarda urbanizacije i životnog prostora.“\nDodatni problem je u tome što građani ne znaju mnogo šta im se dešava u neposrednom okruženju, smatraju aktivisti.\n„Svim političkim strukturama, bilo gde u svetu, odgovara da građani nemaju pristup informacijama jer neinformisani građani odgovaraju svima – laki su za oblikovanje„, kaže Eli Peševa iz organizacije O2.\nU jednoj skopskoj apoteci, maske protiv zagađenja stoje na istaknutom mestu – cena za dve je nešto manje od hiljadu dinara\nŠta zagađuje Skoplje\nI dok se oko odgovora na prethodno pitanje umnogome mogu i saglasiti, aktivisti i vlast često se mimoilaze u određivanju šta je glavni uzrok postojećeg stanja.\nGradonačelnik kaže da je na osnovu pouzdanih istraživanja utvrđeno da najveće zagađenje dolazi od zagrevanja stanova, potom od saobraćaja, te od industrije.\n„Oni tvrde da je glavni razlog zagrevanje domaćinstva, a mi tvrdimo da je glavni razlog što nam je industrija usred grada“, kaže Eli Peševa i navodi primere nekadašnje železare i hemijske industrije Ohis koje se nalaze u samom gradu.\nAleksandar Makedonski često završi u oblacima magle i smoga\nAko je najveći problem zagrevanje domaćinstava, Peševa se pita da li je učinjeno dovoljno da se najveći problem reši – tvrdi da će svih 54 hiljade domaćinstava, koja se greju na sporne energente, sadašnjim tempom za oko 75 godina preći na čistije grejanje.\n„Ljudi nemaju izbor za zagrevanje stanova – to i meni smeta.\n„Sistem je u celosti uništen, toplovodna mreža postoji samo u 24 odsto grada, a imali ste i samo dva licencirana odžačara“, opisuje gradonačelnik Šilegov stanje koje je zatekao pre dve i po godine.\nOn kaže da grad sada ima 25 dimnjačara, ali da se toplovodna mreža ne gradi jer se čeka dozvola državnih agencija da gradsko preduzeće može da se uključi u razvijanje ove mreže koja je ranije data na upravljanje privatniku.\nNa nepostojanje ingerencija grada, prvi čovek Skoplja ukazuje i u slučaju saobraćaja, odnosno potencijalne zabrane određenim kategorijama vozila da uđu u centar kada je zagađenje visoko.\n„Nemam takva ovlašćenja, ali rado bi ih primenio – da ih imam.\n„Naš koncept je podelio vozila na pet kategorija u odnosu na nekvalitet izduvnih gasova koji se utvrđuje na tehničkom pregledu – u godinu dana, mapirali bismo sva vozila“, opisuje Šilegov zakonsko rešenje koje je predložio grad, ali koje je izmenjeno i pre usvajanja do koga još nije došlo.\nKljuč za mnoge mere protiv zagađenja nalaze se u Vladi Severne Makedonije, upozorava gradonačelnik Skoplja\nZahvaljujući liberalnim propisima u uvozu vozila, Severna Makedonija postala je otpad za automobile koji ne odgovaraju standardima Zapadne Evrope, kaže Eli Peševa i dodaje da bi zabrana ulaska grupama vozila u centar grada mogla da odnese glasove političarima, pa da je zato i ne donose.\n„Nama je javni saobraćaj užasan – nije se promenio od vremena kad sam ja išla u osnovnu školu, a grad se za trideset godina utrostručio.\n„Zato ljudi ne mogu da ga koriste, dok pritom autobusi zagađuju i više nego druga vozila.“\nIndustrijski zagađivači ostaće jedna od tačaka sporenja aktivista i vlasti.\nDok se na protestima često moglo čuti da su fabrike u samom gradu Skoplju najveći izvor zagađenja, gradonačelnik tvrdi da se industrija strogo kontroliše, a da su gradski inspekcijski kapaciteti dodatno ojačani.\n„Nije tu u pitanju snaga, nego volja.\n„Verovatno sam i u regionu jedini gradonačelnik koji je poveo i dobio rat za preuzimanje gradske deponije Drisla od privatnog partnera“, navodi Šilegov nedavni preokret u slučaju dugom devet godina koji bi dodatno trebalo da uredi situaciju sa otpadom u Skoplju.\nKoji je put do čistog vazduha\nEli Peševa kaže da je problem zagađenog vazduha dospeo među tri najvažnija u Severnoj Makedoniji o kome birači razmišljaju pred izbore – po svom značaju, rame uz rame sa pitanjima poput korupcije ili ulaska u Evropsku uniju.\n„Političari pre ili kasnije moraju da urade nešto radikalno – inspekcija, kazne, gradovi pod video nadzorom, sve da bi se pohvatali zagađivači.“\nOna kaže da bi deo rešenja moglo da bude pregovaranje sa Evropskom unijom, koje Severna Makedonija, uprkos očekivanjima, nije dočekala u 2019. godini.\n„Razgovaramo sa mnogim zvaničnicima Evropske unije i molimo ih da Poglavlje 27, koje se bavi ekologijom, bude otvoreno što je pre moguće.\n„Tu nisu samo pristupni fondovi i novac za projekte nego su tu i strogi kriterijumi.“\nGradonačelnik Šilegov kaže da je uprkos neslavnim rezultatima u zimskom periodu pokrenuo inicijativu da Skoplje ponese titulu evropskog zelenog grada i da se grad plasirao među osam kandidata, ali dalje nije moglo.\n„Implementacija naših spremnih strategija zahteva doslednost, beskompromisnost, principijelnost i – puno para.\n„Ovo poslednje jedino nemamo.“\nOn tvrdi da je dvogodišnji rad dao rezultate kada je urađeno poređenje broja dana sa povišenim zagađenjem u poslednjih pet godina.\n„Komparacija rezultata je uzela u obzir sve faktore, ne samo broj dana koji su bez zagađenja, već i komparaciju dana sa padavinama, vetrom – ne kažem da klima nema uticaja, ali nije presudni faktor.\n„To ne znači da je bitka dobijena, mi smo tek na početku bitke.“\nTvorac aplikacije za praćenje zagađenosti vazduha kaže da se, ipak, kroz svoj grafički prikaz uverio da ovakva statistika često može biti varljiva.\n„Vlade često ignorišu faktore poput kiše, vetra i, kada vide jedan dan sa niskim zagađenjem, odmah kažu – pogledajte, popravili smo vazduh!\n„Grafikonima sam pokušao da dokažem da je u pitanju samo učinak vetra i da tako pokažem da kruži mnogo lažnih informacija.“\nUprkos svemu, aktivisti koji se bore za čist vazduh upozoravaju da Severna Makedonija gubi još jednu bitku.\n„U Skoplju je trend da se intelektualci iseljavaju, napuštaju zemlju, ali ne jer nemaju dobru platu, već zato što se plaše za uslove života, za čist vazduh koji treba da dišu“, kaže Eli Peševa.\nIpak, kada se pokrene pitanje protesta, broj ljudi koji je spreman da izađe na ulice ne bude impozantan kao broj kritičara na društvenim mrežama.\n„Nekako se ljudi i dalje boje da izađu na protest, a ne znam zašto.\n„Društvene mreže su učinile da ljudi misle da su aktivisti samo što su okačili skrinšot na neku od mreža – a nisu, to je samo pasivno informisanje o nečemu što već znamo.\n„Ali, mi nismo nezadovoljni odzivom“, napominje Peševa.


Đoković donio odluku oko nastupa na Australijan openu\nNajbolji teniser svijeta Novak Đoković nalazi se na listi prijavljenih igrača za prvi Grend slem u sezoni Australijan open.\nOrganizatori su objavili spisak prijavljenih tenisera za prvi Grend slem u sezoni Australijan open, a na njemu se nalazi i prvi reket svijeta Srbin Novak Đoković.\nĐoković nije još otkrio da li se vakcinisao protiv virusa korona, a propozicije takmičenja su takve da svi teniseri i teniserke moraju da budu vakcinisani ili da imaju pravo na izuzetak tako da Đokovićeva prijava ne znači i to da će sigurno učestvovati.\nSrpski teniser je ranije potvrdio da će učestvovati na ATP kupu u Sidneju, što bi značilo da će vjerovatno učestvovati i na Australijan openu.\nNa listi prijavljenih za takmičenje u Melburnu su još Danil Medvedev, Aleksandar Zverev, Stefanos Cicipas, Andrej Rubljov, Rafael Nadal, Mateo Beretini, Hubert Hurkač, Janik Siner, Dominik Tim.\nAustralijan open startovaće 17. januara.\nPrethodni članakMesi prestigao legendarnog Pelea, nastavljena gigantska bitka sa Ronaldom\nNaredni članak(VIDEO) Kralj vodio Lejkerse do pobjede nad Seltiksima, Dončić i ekipa nastavili nizati poraze


Globalna pandemija virusa korona, pored staha i panike, u pojednim ljudima je probudila i ono možda najgore u nama - osećaj za ostvarivanje ličnog profita prodajom prekopotrebnih namernica po ogromnim cenama.\nMet i Noa Kolvin iz Teneseja proveli su tri dana vozeći se kroz dve države kako bi kupili sva sredstva za suvo pranje ruku nakon što je 1. marta u SAD prijavljen prvi smrtni slučaj od korona virusa. Ideja je bila da zarade novac tako što će sredstva prodavti preko Amazona, ali je ubrzo njihovom "poslu iz snova" došao kraj, iako su uspeli da kupe čak 17.000 flašica sa dezinfekcionim sredstvima.\nInternet maloprodajne platforme ubrzo su otkrile ovo, nakon čega su obustavile sve prodaje proizvode uključujući sredstva za čišćenje ruku, maske za lice ili antibakterijske maramice, čije su cene bile veće od normalnih. U samom odgovoru je istaknuto da je takva vrsta zaliha problematična, jer znači da će oni kojima je potrebno, ostati bez svojih potrebnih zaliha.\nČini se da je čak i američkim kapitalističkim standardima individualizma ovo bio "korak predaleko".\nPoruka koju su poslali sama firma, korisnici, ali i oni koji na sličan način zarađuju, bila je glasna i jasna, o čemu svedoči i činjenica da su braća odlučila da poklone sve zalihe koje su imali i to onima koji su najugroženiji.\nJedan od njih, Kolvin, izjavio je nije bio svestan svojih postupaka, te i da je zbog njih, dobio dosta poruka u kojima je bilo dosta onih sa govorom mržnje.\n- Nikada nisam imao nameru da lišim ljude lekova i sredstava koji su im potrebni za život- rekao je on u intervjuu za Njujork post, plačnim glasom.\nZakoni države Tenesi o određivanju cena zabranjuju „prekomerno “ naplaćivanje cena proizvoda, uključujući medicinske potrepštine nakon proglašenja vanrednog stanja.\nNonStopShop.rs - super cene u martu!


JKP "Mediana": U toku aprila dosta akcija kojima se doprinelo sređivanju grada\nPočetak/Društvo/JKP „Mediana“: U toku aprila dosta akcija kojima se doprinelo sređivanju grada\nJKP „Mediana“: U toku aprila dosta akcija kojima se doprinelo sređivanju grada\nIz Javno komunalnog preduzeća „Mediana” ističu da je tokom aprila bilo dosta akcija kojima se doprinelo sređivanju grada, posađeno je 800 mladih sadnica, a besplatno je odvezeno 384 kubika kabastog otpada.\nOni dodaju da su uz pomoć aplikacije EkoLovac unapredili komunikaciju sa građanima, gde je prijavljeno 139 komunalnih problema od kojih je 85% rešeno u roku od 24 časa.\n„Sanacija većih deponija je ugovorena i biće izvršena tokom juna meseca, dok su sada sanirane dve veće deponije i to: kod „Eko pumpe“ na Bulevaru Nikole Tesle i kod vrežinskog groblja. Jednom nedeljno se obavlja mašinski utovar smeća sa divlje deponije u naselju Crvena zvezda, a svakodnevno se obavlja sanacija divlje deponije na Stočnom Trgu“, kažu iz JKP „Mediana“.\nJKP „Mediana” Niš je sa Komunalnom policijom grada Niša i Banker radiom, od 16. do 21. aprila, organizovala akciju “Trash challenge Niš” u kojoj su, uz predstavnike nekoliko niških kompanija, sređene sledeće lokacije: izletišta pored Vrežinskog bazena, deo Duvaništa, Somborski bulevar , Bulevar Medijana, Spomen park „Bubanj“ i Gradsko polje.\n„JKP „Mediana“ Niš i Komunalna policija grada Niša, takođe u želji da probude svest građana o očuvanju našeg grada, sproveli su akciju kontrole celog grada koja je i dalje u toku“, ističu iz JKP „Mediana“.\nIz ovog preduzeća dodaju da su pored svih ovih nastavljene i redovne aktivnosti, kao što je redovno košenje parkovskih površina, uređivanje trgova, bulevara, kružnih tokova i međublokovskih površina.\nakcije Čišćenje JKP Mediana sređivanje grada\nVIK DISKONT I MARKET DŽEK DANIJELS: Povoljna vikend kupovina


Beogradski list “Danas” ističe da je država, međutim, nemoćna da bilo šta uradi da bi spriječila ovakvu koncentraciju trgovačke moći, uprkos tome što bi se smanjenjem konkurencije širom otvorila vrata još višim cijenama robe na rafovima širom Srbije.\nDržavni sekretar u Ministarstvu spoljne i unutrašnje trgovine Dragovan Milićević objasnio je da kompanija zbog toga što objedinjena ne bi imala punih 40 odsto tržišnog udjela, ona po aktuelnom zakonu ne bi bila monopolista, što znači da Komisija za zaštitu konkurencije ne može da spriječi spajanje “Idee” i “Merkatora”.\nTodorić bi, kako navodi list, kupovinom “Merkatora” upravljao trećinom tržišta u Srbiji.\nPrema podacima o tržišnom učešću maloprodajnih lanaca iz 2010. godine, koje je za potrebe Antimonopolske komisije uradio Institut ekonomskih nauka, “Merkator” ima skoro 16 odsto udjela, “Idea” 13,6, a “Familija market”, koju je Merkator preuzeo 2011. godine, ima još 0,6 odsto.\nZajedno ovi lanci drže 30,13 odsto srpskog tržišta prodaje hrane i druge maloprodajne robe, što znači da bi Todorić kao njihov vlasnik stao tik uz rame “Delezu”, koji preko “Maksija”, “C marketa” i “Pekabete” drži 35,37 odsto srpskog tržišta.\n“Ova dva igrača bi tako zajedno imala oko 67 odsto učešća ili dvije trećine srpskog tržišta, a prema deplasiranom zakonu o monopolima ne bi predstavljali monopoliste”, rekao je Milićević.\nPrema pisanju hrvatskih i slovenačkih medija, Ivica Todorić je najozbiljniji kandidat za preuzimanje “Merkatora”.\nNjegov plan je, po tim navodima, da prvo otkupi 53 odsto slovenačkog konkurenta, a zatim i preostali udio, a zatim bi “Agrokor” i “Merkator” objedinio u kompaniju “Adria ritejl”, koju bi Todorić poslije nekoliko godina rada uključio na berzu i prodao dio akcija, zadržavajući većinsko vlasništvo.\nTagovi: agrokordelezdragovan milicevicivica todorićmerkator


Završne pripreme košarkaša u kolicima za EP u Sofiji, reprezentativci se spremaju za najbolji rezultat\nPočetak/Sport/Završne pripreme košarkaša u kolicima za EP u Sofiji, reprezentativci se spremaju za najbolji rezultat\nNiške Vesti18. jula 2019.\nReprezentacija Srbije u košarci u kolicima počela je u Knjaževcu drugi deo priprema za predstojeće Evropsko prvenstvo C divizije, na kome nameravaju da pruže svoj maksimum i da plasmanom u viši rang takmičenja ostvare najveći dosadašnji uspeh u ovom paraolimpijskom sportu za Srbiju.\nNa poziv selektora Slobodana Banjca u Knjaževcu se okupilo 11 reprezentativaca, dok će se još dvojica pridružiti ekipi 19. jula.\nNa spisku selektora Banjca su Željko Ćirković, Miljan Grujić, Nemanja Vukašinović, Draženko Mitrović, Dragan Sikima, Željko Likić, Vilijam Maksimović, Zoran Jeremić, Boban Stanković, Goran Vezmar, Damir Silađi, Elvis Fakić i Filip Jovanović.\nOsim Elvisa Fakića i Nemanje Vukašinovića koji će se zbog obaveza priključiti reprezentaciji 19. jula, ostali igrači su spremni započeli drugi deo priprema, koji će trajati 13 dana.\nNa putu za Knjaževac košarkaši u kolicima su bili specijalni gosti na turniru 3×3 opštine Pantelej u Nišu, gde su prikazali svoje umeće. Osim dve ekipe sastavljene od reprezentativca, na turniru su učestvovale ekipe domaćina Naisa kao i ekipe Despota iz Beograda. Pobednici turnira, iako je to bilo u drugom planu, bili su “Plavi reprezentativci” – Maksimović, Sikima, Stanković, Silađi i Vezmar.\nPredsednik Saveza košarkaša u kolicima Srbije Vladimir Kuzmanović i selektor Banjac istakli su zadovoljstvo zbog forme koju su postigli reprezentativci u toku prvog dela priprema i nakon toga samostalnim radom i izrazili uverenje da će u naredne dve nedelje uspeti da se pripreme kako su i planirali – za najbolji mogući rezultat na EP C divizije.\n„Naši košarkaši ne idu pod pritiskom na ovo EP, ali je njihova želja da ostvare najbolji rezultat do sada. Vidim da imaju znanje i kvalitet za tako nešto i verujem da ove pripreme pomažu da se sklope kockice onako kako to mi svi zajedno priželjkujemo“, rekao je Kuzmanović.\nEvropsko prvenstvo u košarci u kolicima KKK Nais Košarka u kolicima Reprezentacija Srbije\nJa na Vozaču „audija“ smanjena kazna za nesreću na Bulevaru Medijana


Herojska epopeja Paštrika: Blistava pobeda bez koje bismo imali bezuslovnu kapitulaciju - Sputnjik Srbija\n11:30 26.05.2019 (osveženo 13:46 26.05.2019) Preuzmite kraći link\nBorbe na Paštriku i Košarama zaustavile su NATO pohod na SRJ, ali i prodor albanskih snaga, a za taj veliki uspeh zaslužni su obični vojnici, borci i starešine taktičkih jedinica.\nMinistar odbrane Aleksandar Vulin rekao je za Tanjug da bez pobeda na Košarama i Paštriku kumanovski Vojno-tehnički sporazum o prekidu neprijateljstava ne bi postojao.\nPrema njegovim rečima, da nije bilo tih pobeda, imali bismo bezuslovnu kapitulaciju, ne bismo imali Rezoluciju 1244, a samim tim ne bi bilo ni pregovora, ni nade da Srbija može da se bori za KiM i srpski narod.\nBitka na Paštriku, o kojoj će večeras na RTS-u biti prikazan film, kako ministar navodi, deo je naše planski i namerno zaboravljene istorije.\n„Najveći deo Srbije nije čuo ni za planinu Paštrik, a kamoli za epopeju koja se tu odvijala. To je bila briljantna operacija, kojom su neprijatelju naneti strašni gubici, a koja se vodila do poslednjeg dana NATO agresije“, naveo je Vulin.\nPrema njegovim rečima, bitka na Paštirku nije bila usputna operacija, već magistralni pravac NATO agresije i želja da se kopnenom intervencijom uđe na prostor KiM, a onda i dalje.\n„Danas, 20 godina kasnije, na nama je da se ovim ljudima i na ovaj način zahvalimo i da im, kada su već svojim životima i borbom obezbedili mesto u istoriji, to mesto i sačuvamo kako bi mogli sa ponosom da ga pokažu svojoj deci“, rekao je Vulin i naglasio da Srbija ničim nije izazvala NATO agresiju i da ne može biti kriva za bilo šta.\n„Ratne priče sa Paštrika“ drugi je film, nakon onog o Košrama, u koprodukciji RTS-a i Ministarstva odbrane — Vojnofilmskog centra „Zastava film“, koji svedoči o herojskoj borbi pripadnika naše vojske u odbrani otadžbine na Paštriku 1999. godine, a kojima se vrlo malo zna.\nHronološki prati događaje od napada na karaulu Gorožup do povlačenja naše vojske posle potpisivanja Kumanovskog sporazuma.\ndvadesetogodišnjica, NATO agresija, Dvadeseta godišnjica bombardovanja Jugoslavije, Paštrik


Advokati u Srbiji obustavili rad i paralizirali pravosuđe - Klix.ba\nAdvokati u Srbiji obustavili rad i paralizirali pravosuđe\n17.9.2014. u 09:31\nAdvokati iz cijele Srbije danas su obustavili rad čime su paralizirali gotovo kompletno pravosuđe.\nNe dolaze na ispitivanje, istrage, saslušanja u policiji ili tužilaštvu u slučajevima gdje je po zakonu neophodno prisutnost branitelja, niti obavljaju druge pravne poslove, osim onih koji su vezani za rokove kao što je pisanje žalbi, ili izvanrednih pravnih lijekova.\nBeogradski advokati su zbog nezadovoljstva novim poreznim nametima za paušalni porez prošle srijede ponovo stupili u štrajk, a danas su im se, shodno odluci Skupštine Advokatske komore Srbije, pridružiti svi advokati u Srbiji.\nOni su nezadovoljni povećanjem paušalnih poreznih nameta, kao i pojedinim odredbama Zakona o javnom bilježništvu.\nIz istih razloga, advokati su u Beogradu štrajkovali 15 dana početkom ljeta zbog nezadovoljstva povećanjem poreznih obaveza, a na tri dana su im se pridružili i advokati iz cijele Srbije.\nMeđutim, jučer su nastavljeni razgovori predstavnika advokata, ministarstava finansija i pravosuđa u okviru radne grupe povodom rješavanja problema paušalnog oporezivanja advokata.\nNa sastanku je dogovoreno da advokati danas radnoj grupi dostave pismeni prijedlog za rješenje njihovog problema, a sljedeći sastanak zakazan je za ponedjeljak, 22. septembra.\nČlan radne grupe i predsjednik Advokatske komore Beograda Slobodan Šoškić rekao je da se prijedlog advokata, koji će biti predložen u pisanom obliku, odnosi na izmjenu odredbe Zakona o dohotku građana i izmjenu Uredbe ministarstva finansija s retroaktvinim važenjem - od početka ove godine.\nAdvokati traže da porez plaćaju po rješenjima za 2013. godinu, jer onima koji paušalno plaćaju nameti su Uredbi ministarstva finansija višestruko povećani.\nOni traže od Ministarstva finansija da stavi izvan snage porezna rješenja kojima su im nameti ove godine, kako tvrde, povećani za 40 posto, a u nekim slučajevima i od 100 do 300 posto.\nPijani mladić oštetio automobile u Banjoj Luci\n17.09.2014. u 09:53\nRuski milijarder u kućnom pritvoru zbog optužbe za pranje novca\n17.09.2014. u 09:01


Hilari Klinton - hladna, proračunata i uspešna\nHilari Klinton – hladna, proračunata i uspešna\nM. D. 8. avgusta 2016. 06:00\nKandidat demokrata na predsedničkim izborima u SAD Hilari Klinton nije političarka koja greje srce, važi kao hladna i proračunata, ne uživa velike simpatije i u taboru konzervativnih žena je vrlo omražena, ali ima dobre šanse da stigne u Belu kuću, rekao je profesor američkih studija Folker Depkat.\nDepkat u tekstu za Dojče vele konstatuje da je Klinton uspela i da je sada i zvanična kandidatkinja Demokratske stranke za predsednicu SAD – posle duge, naporne i veoma tvrde kampanje u kojoj je za protivnika imala neočekivano jakog Bernija Sandersa i za koju se dugo i ciljano pripremala.\nKako kaže, ta radna zajednica je bila veoma efikasna – mnogo efikasnija nego ona Frenklina i Eleonore Ruzvelt dvadesetih i tridesetih godina.\nNajpre je Hilari Klinton svoju karijeru gurnula u drugi plan da bi što bolje uspela karijera Bila Klintona, i to dok je on bio guverner Arkanzasa, za vreme predsedničke kampanje 1992, kao i dok je bila prva dama SAD – između 1993. i 2001, podsetio je Depkat, profesor američkih studija na Univerzitetu u Regenzburgu.\nIstovremeno je bila vidljiva i kao samostalni politički akter i zapravo kao „najpolitičnija“ prva dama koja je ikada živela u Beloj kući, naveo je Depkat i dodao da se po isteku predsedničkih mandata Bil Klinton totalno potčinio karijeri supruge.\n„Ta uporna usmerenost ka cilju svakako spada u glavne osobine Hilari Klinton i dokaz je njene liderske sposobnosti. Ali, upravo ta usmerenost je razlog što je mnogi vide kao hladnu, proračunatu i oportunističnu“.\nZa razliku od Baraka Obame pre osam godina, Hilari Klinton ne greje srca svojih birača, a prosto je nezamislivo da bi ona ikada mogla da ispolji entuzijazam kakav je Obama pokazao svojim sloganom „Yes, we can!“ (Da, mi možemo), smatra Depkat.\n„Naprotiv: nijedan od ranijih kandidata za najvišu funkciju nije bio tako nepopularan kao Hilari Klinton, a stvar ne menja nabolje ni činjenica da ni kandidat Republikanaca Donald Tramp nije ništa omiljeniji. Ako Amerikanci budu glasali za Hilari Klinton, biće to odluka koja se donosi glavom, a ne srcem“, ukazao je Depkat.\n„Reč je o političarki koja polarizuje – i to bi, pod normalnim okolnostima, bio siguran kraj njenih ambicija, jer su izbori u SAD do sada rešavani uvek u centru političkog spektra. No, sa Donaldom Trampom, republikanci su nominovali nekoga ko sa svojim populizmom i narcisoidnom ličnošću ima potencijal da dobrano zastraši umereni centar, kao i različite etničke grupe koje nisu bele puti. To daje Klintonovoj šansu da se prezentira kao kandidatkinja ravnoteže, političke razboritosti, državničkog iskustva i umerenog stava“, smatra Depkat.\nPredsednička trka je iznenađujuće otvorena, ali Hilari Klinton ima dobre šanse da pobedi, zaključio je Depkat.


DZNS: Gradski centar za unapređenje reproduktivnog zdravlja | NSU\nNaslovna Vesti (arhiva) DZNS: Gradski centar za unapređenje reproduktivnog zdravlja\nDZNS: Gradski centar za unapređenje reproduktivnog zdravlja\nPovodom obeležavanja 15. maja, Međunarodnog dana porodice, Dom zdravlja “Novi Sad“ je dobio bespovratna sredstava za osnivanje Gradskog centra za unapređenje reproduktivnog zdravlja koji bi imao i regionalni – vojvođanski značaj.\nZa potrebe formiranja Gradskog centra za unapređenje reproduktivnog zdravlja potrebno je renovirati i adaptirati objekat koji postoji u Almaškoj ulici broj 4 i koji pripada zaštićenoj zoni koja je pod ingerencijom Zavoda za zaštitu spomenika kulture Grada Novog Sada kao objekat od posebne vrednosti.\nU centru bi nastavili da rade svoj redovni posao Savetovalište za mlade i Škola za trudnice, kao i patronažne sestre, a nova savetovališta koja bi se oformirala (Škola roditeljstva, Škola za bake i deke i Savetovalište za dojenje) za svoj rad bi bila finansirana kroz projekat, ali bi nastavili sa radom i nakon prestanka projekta, jer bi bili implementirani u redovan rad Doma zdravlja “Novi Sad“.\nOvaj projekat je usmeren na očuvanje i unapređenje reproduktivnog zdravlja adolescenata i mladih osoba, podršci trudnicama i roditeljima, kao i na porodici u celini kao osnovnoj ćeliji društva.\nMere/aktivnosti koje se žele ostvariti ovim projektom u skladu su sa Strategijom podsticanja rađanja koju je donela Vlada Republike Srbije na osnovu člana 45. stav 1. Zakona o Vladi.\nNatalitet u Novom Sadu, kao osnovni pokazatelj pozitivnog prirodnog kretanja stanovništva, je nepovoljan (u 2016. rođeno je 4.095 dece). Naime, stopa nataliteta (broj živorođene dece na 1000 stanovnika) iznosi 11,6‰, što se tumači kao nepovoljna vrednost jer se povoljnom stopom smatraju vrednosti od 13 do 20‰.\nProsečna starost majki pri rođenju deteta iznosila je za novosadsko područje 31,2 godine.\nIako Novi Sad beleži skroman prirodni priraštaj (stopa prirodnog priraštaja u Novom Sadu je 1,1‰, ali se tumači kao niska), u celoj Vojvodini broj stanovnika se smanjuje – stopa prirodnog priraštaja je – 5,4‰.\nPronatalitetni projekat za podsticaj nataliteta i podršku porodicama sa decom dobra je dopuna republičkim merama pronatalitetne politike, a sve na predlog ministarke bez portfelja zadužene za demografiju i populacionu politiku prof. dr Slavice Đukić Dejanović.


Mikoplazma - Institut za javno zdravlje Kragujevac Untitled Document\nVećina slučajeva nema simptome\nVaginalni svrab (svrab u vagini)\nMikoplazma infekcija se takođe povezuje sa bakterijskom vaginozom\nnajveći broj slučajeva nema nikakve simptome\nMikoplazma je najčešći uzrok nehlamidijalnog negonokoknog uretritisa kod muškaraca.\nPreporučeno je da se koristi kombinacija ovih metoda kako bi se utvrdilo da li je uzorak čist ili sadrži mikoplazmu, s obzirom da vrste mikoplazme za koje se ne može uzgajati kultura u epruveti (npr. mycoplasma genitalium), mogu biti detektovane, uz pomoć bojenja DNK i PCR metode. Ovaj test možete uraditi u Institutu za javno zdravlje Kragujevac.\nAzitromicin je efikasniji protiv mikoplazme od ostalih antibiotika koji se obično koriste za lečenje uretritisa. Druga istraživanja sugerišu da su višednevne doze efikasnije od jedne doze. Desetodnevno lečenje moksifloksacinom (moxifloxacin), može biti dobra opcija za one čije telo ne reaguje na azitromicin zbog otpornosti na antibiotike.\nKonstantna upotreba kondoma prepolovila rizik od infekcije, u odnosu na osobe koje nikada nisu koristile kondom.


Izrael zapretio preventivnim napadom na iranski nuklearni program\nVisoki izraelski zvaničnik ipak je rekao da je medjunarodna diplomatija - prva opcija. Izraelski ministar odbrane, Šaul Mofaz, je nagovestio da se Izrael priprema za moguću vojnu akciju protiv iranskih nuklearnih postrojenja.\n«Izrael ne može da dopusti mogućnost da se Iran domogne nuklearnog oružja i mora da se brani koristeći sve što to podrazumeva», rekao je Mofaz i dodao – «mi se pripremamo».\nMedjutim, izraelski ministar odbrane je naveo da medjunarodna diplomatija mora da bude prvi izbor. Mofaz je pozdravio inicijativu koju su pokrenule SAD - da pitanje iranskog nuklearnog programa bude izneto pred Savet bezbednosti UN, dodavši da su sankcije i medjunarodni nadzor nad iranskim nuklearnim programom -ispravna politika u ovom trenutku. Izrael je još od oktobra izražavao sve veću zabrinutost u pogledu iranskog nuklearnog programa, nakon što je iranski predsednik Mahmud Ahmadinedžad apelovao da, kako se izrazio, «jevrejska država bude izbrisana sa mape». Portparol izraelske vlade Mark Regev je izjavio da SAD i Evropa moraju da deluju brzo kako bi sprečile Iran da se domogne nuklearne bombe.\n«Mislim da je kombinacija režima sa radikalnom platformom i nuklearnog oružja opasna i da niko u medjunarodnoj zajednici ne može da je prihvati», rekao je Regev. Izraelski vojni avioni su 1981. godine uništili irački nuklearni reaktor, a izraelski zvaničnici upozoravaju da, i u slučaju Irana, ukoliko diplomatija ne uspe, postoji vojna opcija.


Transparentnost Srbija: Po transparentnosti antikriznih mera, Srbija nisko rangirana\nSrbija je među zemljama koje su nedovoljno transparentno donosile pakete hitnih ekonomskih i fiskalnih mera u vezi sa pandemijom korona virusa, pokazali su rezultati međunarodnog istraživanja International Budget Partnership (IBP) iz Vašingtona, prenela je danas Transparentnost Srbija (TS).\nNijedna od 120 posmatranih zemalja, prema standardima metodologije IBP, nije pokazala “suštinsku transparentnost” pri donošenju i sprovođenju mera, a za svega četiri je ocenjeno da je otvorenost budžetskog procesa bila “adekvatna” (Australija, Norveška, Peru i Filipini), naveli su iz TS.\nNeke elemente otvorenosti imalo je 29 država, dok je “ograničenu transparentnost” pokazalo 56 zemalja, među kojima je i Srbija.\nSrbija je najlošije ocenjena u pogledu objavljivanja informacija o javnim nabavkama, o primaocima pomoći i učinku sprovednih mera, učešću građana kao i zbog toga što nisu vršene vanredne revizije programa pomoći.\nUkupni rezultati za svih 120 zemalja danas će biti objavljeni na sajtu IBP www.internationalbudget.org, navedeno je u saopštenju.


Održan koncert tradicionalne iranske muzike u Goraždu - FOTO - Goražde PRESS\nHome Goražde Održan koncert tradicionalne iranske muzike u Goraždu - FOTO\nOdržan koncert tradicionalne iranske muzike u Goraždu - FOTO\ngorazde-press 10:22 Goražde,\nU organizaciji Iranskog kulturnog centra, JU Centar za kulturu Goražde, Iranske ambasade u BiH i Općine Goražde sinoć je u Velikoj sali Centra za kulturu Goražde održan Koncert tradicionalne iranske muzike i prezentacija tradicionalne iranske sofre Haft sin.\nKoncert muzičke skupine Hezar dastan organizovan je povodom obilježavanja Iranske nove godine (Nevruza), a s ciljem međusobnog približavanja iranske i bosanske kulture. Iako je koncert nažalost bio slabo posjećen, malobrojna publika sigurno je uživala u izvedbi iranskih umjetnika.\nMuzička grupa Hezar dastan oformljena je u Iranu davne 1985.godine i danas aktivno svira folklor i tradicionalnu iransku muziku. Grupa koju predvodi Ramin Džemali, do sada je zabilježila veliki broj domaćih i međunarodnih nastupa među kojima treba spomenuti one u Grčkoj, Kini, Italiji, Rumuniji. Članovi grupe će ove godine iransku tradicionalnu muziku predstaviti prijateljskom narodu BiH, tako da će pored Goražda imati koncert i u Domu mladih u Sarajevu.


WIGEMARK LOBIRA ZA AKCIZE: 'Ako Parlament ne usvoji zakon, BiH će izgubiti novac MMF-a, EBRD-a i Evropske komisije'! | Slobodna Bosna\nWIGEMARK LOBIRA ZA AKCIZE: "Ako Parlament ne usvoji zakon, BiH će izgubiti novac MMF-a, EBRD-a i Evropske komisije"!\nŠef Delegacije EU u BiH Lars-Gunnar Wigemark izjavio je da će BiH, ako ne bude usvojen set zakona o akcizama, prvo izgubiti bespovratni novac od Evropske komisije, koji nije neograničeno dostupan.\nWigemark je naglasio da su svi razočarani izostankom napretka u vezi sa ovim pitanjem, te da prvo parlament BiH mora da dobije prijedlog za koji je moguće obezbijediti podršku.\n"Tehnički to jeste komplikovano pitanje, ali ima tu i dosta razbacivanja terminologijom poput nekakvih opštih pojmova kao što su transparentnost, čime se imputira na neki način da Uprava za indirektno oporezivanje, čiji je Upravni odbor predložio izmjene Zakona o akcizama, nije transparentna u radu", rekao je Wigemark.\nOn je dodao da zvaničnici EU govore da BiH treba da ima određeni fiskalni prostor, odnosno da pokaže da ima kapacitete da može otplaćivati dugove ako dođe do zaduženja.\n"Mi ovdje govorimo prvenstveno o kreditima koji bi došli od Evropske banke za obnovu i razvoj. Međutim, novac koji bi BiH prvo izgubila je novac od Evropske komisije i to u formi grantova, dakle bespovratnih gotovinskih sredstava", istakao je Wigemark.\nPrema njegovim riječima, ako se novac ne može usmjeriti u BiH zato što ne postoji fiskalni prostor koji će omogućiti da se ispune uslovi međunarodnih finansijskih institucija, taj novac neće biti isplaćen BiH.\nGovoreći o šansi da BiH stekne status kandidata za članstvo u EU početkom naredne godine, Wigemark je rekao da bi prvi korak bio da se završi sa utvrđivanjem odgovora na upitnik Evropske komisije.\n"Drugi korak je izrada mišljenja koje EU priprema jednim dijelom na osnovu odgovora koje dostavi BiH. Mislim da postoji neke prilika u prvoj polovini naredne godine i za BiH i druge zemlje zapadnog Balkana", naveo je Wigemark.


ŠOKANTNO POSKUPLJENJE KREDITA: Paprena cena zamrzavanja rata, građani u šoku\nŠOKANTNO POSKUPLJENJE KREDITA: Paprena cena zamrzavanja rata, građani u šoku\nAutor: Glas javnosti 26.01.2022. u 09:23\nVećina građana koji su imali kredite u bankama prihvatila je opciju moratorijuma tokom 2020.godine.\nDa je odluka o prihvatanju moratorijuma zapravo otežavajuća okolnost ispostavilo se nakon pet meseci kada je moratorijum ukinut. Pauza u otplaćivanju kredita bila je dobra olakšica u vreme vanrednog stanja kada su mnogi ljudi smanjeno radili ili ostajali bez posla, ali ta će odluka građane koji su prihvatili ovu mogućnost dodatno koštati sve dok ne isplate kredite.\nKonkretno, ako je neko uzeo kredi od 5.000 evra sa mesečnom ratom od 10.000 dinara, uz moratorijum iz 2020. danas će za to morati da plaćaju 400 dinara mesečno više i tako sve dok ne otplate kredit, što znači da godišnje zbog toga plaćaju dodatnih 4.800 dinara.\nKo je uzimao kredit za stan i ima mesečnu reatu od 30.000 dinara njemu se mesečni iznos uvećava za 1.100 dinara što na godišnjem nivou doseže dodatni namet od skoro 100 evra. Građani koji su primetili ovo uvećanje kažu da im je iz banke jasno naznačeno da se radi o povećanju radi uzimanja opcije moratorijuma.\nNarodna banka Srbije predvidela je ovu mogućnost bankama da nakon prestanka moratorijuma banke mogu svojim klijentima da obračunavaju kamatu na preostali deo otplate, pri čemu se taj period produžava za period moratorijuma.\nZa moratorijum se 2020. godine, kada je ponuđen, odlučilo čak 94 odsto građanja i 92,9 odsto firmi.


NovaEnergija.net » Srbija mora da izmeni Zakon o zapošljavanju stranaca Srbija mora da izmeni Zakon o zapošljavanju stranaca – NovaEnergija.net\nSrbija mora da izmeni Zakon o zapošljavanju stranaca\nwritten by Ivana Karanović November 14, 2019\nMinistar za rad, zapošljavanje, boračka i socijalna pitanja Zoran Đorđević kaže da predstoji dugotrajan proces da se dogovoreno na sastanku u Ohridu minulog vikenda i realizuje. Smatra da će taj posao biti lakši utoliko što u zemljama EU već postoji radna dozvola koja dobijena u bilo kojoj zemlji, važi i u svim državama članicima Unije.\n“Želimo da to iskoristimo i da na neki način preslikamo i kod nas. Srbija teži da uđe u EU i to će onda nama biti vrlo lako, da se samo prebacimo na sistem EU”, rekao je Đorđević.\nNajpre treba da se izmeni Zakon o zapošljavanju stranaca, koji je u nadležnosti njegovog resora, kao i Zakon o strancima, koji je u nadležnosti MUP-a. Potom bi se, kaže Đorđević, krenulo u pregovore sa Severnom Makedonijom i Albanijom o sklapanju neke vrste sporazuma koji bi definisao kako će se izdavati te radne dozvole koje će zvanično važiti i obuhvatati sve tri zemlje.\nKaže da je o izmenama zakona već razgovarao sa ministrom unutrašnjih poslova Nebojšom Stefanovićem i da će u ponedeljak njih dvojica imati sastanak.\nKaže da se nalazimo u okolnostima nedostatka radne snage i kada Srbija nastoji da privuče dosta novih investicija.\n“Svakako se otvara pitanje da li imamo dovoljno radne snage i svakako će ona biti potrebna. Želimo da budemo lideri u regionu. U takvim okolnostima je potrebno da otvaramo granice i da pružamo mogućnost da možda iz regiona dođu ljudi da rade u Srbiji”, naveo je Đorđević.\nJedan od uslova za zapošljavanje stranaca, koji se konkretno odnosi na izdavanje vize za duži boravak, počinje sa primenom od 1. januara 2020. godine. Poslodavac, odnosno, kompanija koja želi da zaposli stranca imaće od 1. januara mogućnost da istovremeno pokrene postupak za izdavanje radne dozvole dok traje postupak odobrenja vize za duži boravak.\nPostupak će moći da se pokrene iako je stranac još u inostranstvu, a proces pribavljanja vize za duži boravak u toku.\nPostoji nekoliko načina da stranac dobije boravak u našoj zemlji, a jedan od njih je i ponuda poslodavca za posao. Postupak za izdavanje radne dozvole vodi se pred Nacionalnom službom za zapošljavanje, a sve aktivnosti oko pribavljanja radne dozvole pokreće poslodavac.\nNacionalna služba je u obavezi da po prijavi potrebe za zapošljavanjem koju podnosi poslodavac, sprovede test tržišta rada. Cilj je da se utvrdi da li ima drugih radnika sa potrebnim kvalifikacijama u našoj zemlji.\nZahtev za privremeni boravak po osnovu samozapošljavanja takodje je jedan od načina da stranac dobije radnu dozvolu, a ovo važi za strance koje žele da otvore svoju firmu u našoj zemlji i da rade u njoj kao zaposleni.\nSrbija mora da izmeni Zakon o zapošljavanju stranaca was last modified: November 12th, 2019 by Ivana Karanović\nalbanijaevropska unijaseverna makedonijasistem EUSrbijaZakon o strancimazakon o zapošljavanju stranacaZoran Đorđević\nGoogle Maps uveo “Incognito mode”\nIz srca Šumadije: Inicijativa da se zabrani rad nedeljom\nViki voli Zemlju: Fotografija iz Srbije najlepša...\n20 najboljih telefona u svetu\nLETO 2020: Vladimir Živanović – Turisti u...\nNEVERJETNO! Največji škandal na Blogomaniji je povzročila...\nMarketing mreža i IPSOS pokrenuli projekat Agency...\nCSR Srbija 2021: Važno je da velike...


Pavičić: Finansijski sistem ne služi privredi, već samom sebi | Autonomija\nPavičić: Finansijski sistem ne služi privredi, već samom sebi\nPrivreda s jedne strane bankama duguje kredite, a s druge strane državi plaća visoke poreze\nPrivrednik i bivši direktor kompanije Sintelon Nikola Pavičić izjavio je danas da finansijski sistem u Srbiji više ne služi privredi, već onima koji su njegovi tvorci.\nPavičić je na sednici Pokrajinskog ekonomskog saveta u Novom Sadu rekao da Srbiji treba razvoj, ali je dodao da on nije moguć uz visoke kamate.\nPrema njegovim rečima, u pogledu monetarnih reformi, kurs bi morao da bude u službi povećanja izvoza.\n„Potrebna je i reforma poreskog sistema, jer sa ovakvim visokim porezima dovodimo privredu u situaciju da je na kolenima: s jedne strane bankama duguje kredite, a s druge strane državi plaća visoke poreze“, ocenio je Pavičić.\nPokrajinski sekretar za privredu Miroslav Vasin rekao je da svako ignorisanje stvarnog stanja u domaćoj privredi i njegovo ulepšavanje može imati teške posledice.


Brčanski Forum - Advokati u RS i FBiH održaće štrajk upozorenja u znak podrške advokatima iz Brčko Distrikta BiH\n- Odluke o štrajku upozorenja moraju donijeti skupštine advokatskih komora RS i FBiH i prema mojim saznanjima, štrajk bi mogao biti održan polovinom decembra - rekao je Simić i podsjetio da su advokati u Brčkom rad obustavili 26. aprila. Advokati iz Srpske i FBiH su krajem juna napustili sudnice na pola sata u znak podrške kolegama u Brčkom.\nOčekujemo da Apelacioni sud potvrdi da nije ispoštovana procedura prilikom usvajanja amandmana kojim su nama nametnute fiskalne kase - pojasnio je Simić i dodao da odluku očekuju krajem decembra.\n- Entitetske komore su odlučile da štrajk advokata u Brčkom i dalje ostaje na snazi, jer fiskalizacija advokatske djelatnosti u distriktu dovodi do narušavanja poslovne tajne, čime se krše zakoni o advokaturi - rekao je Mešić, naglasivši da advokat može odati poslovnu tajnu samo ukoliko mu klijent kojeg zastupa da dozvolu da to prezentuje javnosti.\n- I nakon što su advokati u Brčkom obustavili rad u aprilu, svi smo ih podržali i održali štrajk upozorenja. Planiramo i idućeg mjeseca na sat vremena obustaviti rad u znak podrške - kazao je Mešić.\n- Prema našim saznanjima, oko 300 predmeta u vezi sa lakšim krivičnim djelima i prekršajima uskoro će zastariti - rekao je Simić.


Prijateljska utakmica Turska – BiH 15. juna u Istanbulu? – Bh Vjesnik\nHome/Sport/Prijateljska utakmica Turska – BiH 15. juna u Istanbulu?\nPrijateljska utakmica Turska – BiH 15. juna u Istanbulu?\nPregovori oko odigravanja utakmice su u toku, a u N/FS BiH čekaju finalnu ponudu iz grada na Bosforu, tačnije prijedlog ugovora na osnovu kojeg bi meč trebao biti odigran. Prvobitno, iz Turske su ponudili dva termina za odigravanje susreta, 7. ili 15. juna, ali su u stručnom štabu reprezentacije BiH istakli kako im “jedino odgovara da prijateljski meč igraju 15. juna, tri dana nakon super važnog susreta kvalifikacija za EURO 2016 protiv Izraela u Zenici”.\nKako je istakao za Anadoliju, Baždarević bi volio da BiH odigra susret sa, kako je rekao “veoma jakom reprezentacijom Turske”.\n“Ako bi utakmica bila i definitivno ugovorena proširio bih spisak reprezentativaca, tačnije pozvao bih i neke nove igrače koje bi oprobali protiv Turaka. U svakom slučaju, oni imaju odlične igrače i bila bi to jaka provjera za nas”, kazao je Baždarević.\nPripreme za utakmicu sa Izraelom fudbalska reprezentacija BiH trebala bi početi već 3. juna, devet dana pred meč koji bi u konačnici mogao odlučiti o trećem mjestu u kvalifikacionoj grupi “B”. Prvi dio pripreme reprezentativci BiH trebali bi odraditi u svojoj staroj bazi hotelu “Hercegovina” na Ilidži, dok bi u Trening kamp N/FS BiH u Zenici trebali preseliti u ponedjeljak, 8. juna. Plan i program priprema kojeg će Baždarević sa čelnicima Saveza doraditi danas i sutra, u petak bi trebao biti usvojen na sjednici Izvršnog odbora N/FS BiH, piše Anadolija. (Oslobodjenje.ba)


NEMA PODATAKA O TROMBOZAMA: EMA još ispituje rusku vakcinu „Sputnjik Ve“ | Novosti.RS\nNEMA PODATAKA O TROMBOZAMA: EMA još ispituje rusku vakcinu „Sputnjik Ve“\n20. 04. 2021. u 19:30\nREGULATOR Evropske unije pažljivo će proučiti rusku vakcinu protiv kovida „Sputnjik Ve“ (Sputnik V) na komplikacije u vidu tromboze, za sada nema informacija o komplikacijama, saopštila je izvršna direktorka Evropske agencije za lekove (EMA) Emer Kuk na konferenciji za novinare.\n-Da, naravno, posvetićemo veliku pažnju ovom pitanju tokom pregleda dosijea ‘Sputnjika Ve’. Do sada nije bilo takvih informacija u kontekstu podataka koje smo do ovog trenutka uspeli da pregledamo- rekla je ona.\nKukova je objasnila da je procena ruske vakcine koju vrši evropski regulator još uvek u ranoj fazi i da još uvek nije stigla do procene rizika.\nSPUTNJIK VE „ATERIRAO“ U ITALIJU: Za početak eksperiment - primena dve različite vakcine, protiv različitih sojeva korone\n12. 04. 2021. u 14:22\nSPORAZUM MOSKVE I PEKINGA: Kina će proizvesti još 100 miliona doza vakcine Sputnjik ve\n01. 04. 2021. u 15:43\n-Želela bih da naglasim da je procena vakcine ‘Sputnjik Ve’ još uvek u ranoj fazi. Faza procene od strane odbora za farmakovigilancu još nije počela- naglasila je ona.\nEvropska agencija za lekove (EMA) započela je proveru ruske vakcine 4. marta. Izvor upoznat sa procesom saopštio je da bi odluka o konačnom odobrenju mogla biti doneta u maju.\nRanije je saopšteno da je EMA utvrdila, posle sprovedene procene rizika od pojave tromboze kod osoba vakcinisanih vakcinom „DŽonson i DŽonson“, moguću vezu između vakcinacije i krajnje retkih komplikacija kod vakcinisanih.\nvakcina Sputnjik Ve Sputnjik Ve EMA vakcinacija vakcina protiv korone\nSPARTAK SIČEV (97) PRIMIO VAKCINU: Veteran Drugog svetskog rata spreman za Paradu pobede\nANTIGLOBALISTI Crne Gore ukazuju na ogroman značaj vakcine Sputnjik V ilustrujući to primerem nedavnog uspešnog vakcinisanja veterana Drugog svetskog rata Spartaka Andrejevič Sičeva, počasnog građanina Tverske oblasti.\n20. 04. 2021. u 16:25\n19. 05. 2021. u 00:07\n18. 05. 2021. u 23:53\nBAJDENOVA GREŠKA KOJA DOVODI DO RATNOG PORAZA: Američki medij o velikom propustu američke administracije u Crnom moru\n18. 05. 2021. u 22:53\n00:22 MASK SKLIZNUO NA LESTVICI NAJBOGATIJIH: Evo ko ga je pretekao po bogatstvu\n20:45 POZNATO PRVIH 10 FINALISTA EVROSONGA: Srbija i Uraganke se bore u četvrtak za prolazak u finale\n23:37 IZRAEL U FINALU EVROSONGA: Eden je uniformu zamenila svetskom scenom\nPPREDSTAVNICA Izraela na ovogodišnjem Evrosongu Eden Alen rođena je 2000. godine u Jerusalimu.\n08:27 ĐOKOVIĆA IZDALA PRIJATELJICA: Federer je najbolji, on je genije, sinonim za igračku veličinu\n15 DANAS JE DIVNO BITI SRBIN U PRAGU: Predsednik Srbije u Češkoj, Zeman se izvinio zbog bombardovanja Srbije (FOTO/VIDEO)


Guvernerka ruske banke: Nafta je završena prića – okrenimo se investicijama\nPredsednik Centralne banke Rusije Elvira Nabiulina upozorava da je do kraja iscrpljen model ekonomskog rasta Ruske Federacije vezan za cenu nafte i ocenjuje da bi novi model trebalo da bude investicioni.\n"Stari model vezan je za ne samo visoku, već i stalno rastuću cenu nafte, za rast potrošnje i rast potrošačkih kredita. Novi model mora biti okrenut ka investicijama", rekla je Nabiulina na ekonomskom seminaru "Jedinstvene Rusije".\nMeđutim, u 2017. godini tempo rasta BDP-a neće biti visok - biće manji od jedan odsto, prenose ekonomski portali.\nPri tome bi, prema proceni Centralne banke, uz cenu nafte od 25 dolara za barel, BDP Rusije mogao biti manji za jedan do jedan i po odsto u 2017. godini.\nNabiulina, koju mnogi stručnjaci smatraju najzaslužnijom za izbegavanje kolapsa ruskih finansija nakon uvođenja zapadnih sankcija, ističe da neće doći do katastrofe u ruskoj ekonomiji ako bude niska cena nafte.


VojvodinaCafe - Međunarodni festival horova "Melodianum" u Kikindi\nVest objavljena: 08.12.2020 11:15\nFestival "Melodianum" je međunarodnog karaktera, a aktuelna situacija nalaže da njegova premijera bude u onlajn formi, kaže Marko Markovljev, predsednik Organizacionog odbora Festivala.\n"Imamo prijavljena 42 hora iz sedam zemalja, što znači da oko 1200 pevača učestvuje na ovogodišnjem, prvom Festivalu. Imamo 12 kategorija, tako da su svi pevači mogli negde da se nađu, kako u klasičnoj horskoj muzici, tako i u etno muzici ili u malim grupama. Svi imaju svoje mesto na našem Festivalu," kaže Markovljev.\nŽiri Festivala ima osam članova, koji dolaze iz različitih zemalja. Pred njima je, kako kaže članica žirija Jelena Trakilović, lep, ali i težak zadatak: da izaberu pobednike u svim kategorijama, kao i apsolutnog pobednika, koji će dobiti "Gran pri".\n"Videla sam da se mnogo horova prijavilo za učešće. Jedva čekam da to sve da preslušam. Teško je slušati horove na takmičenjima, ali je još teže putem snimaka ocenjivati, jer je tu odgovornost još veća," kaže Trakilović.\nKikindski hor "Atendite" neće učestvovati na Festivalu u takmičarskim kategorijama, ali je tu da pruži podršku kao deo organizacije. Budući da su snimci takmičara već stigli, zna se da neće biti lako doneti odluku o tome ko je najbolji, ističe dirigentkinja hora "Atendite" i članica žirija Festivala Biljana Jeremić.\n"U pregledanju programa koje su poslali, naročito su se istakli horovi iz Bugarske, Hrvatske, Makedonije i Beograda. Po onome što sam do sada mogla da čujem, u pitanju su veoma zahtevne kompozicije i veoma dobro horsko izvođenje," napominje Jeremić.\nU situaciji u kojoj se danas nalazi ceo svet, posebno je važno ne zaboraviti i na kulturu i umetnost i afirmisati ih makar kroz digitalnu formu, naglašava članica žirija Desanka Trakilović.\n"Dobro ste počeli. Lepo je što baš u godini, kada su utihnuli brojni festivali i okupljanja, vi krećete u tako nešto. Bože zdravlja, nadamo se da će dogodine to biti u normalnim uslovima," dodaje Trakilović.\nFestival "Melodianum" počinje 11. decembra. Glavni dan žiriranja je subota, dok će pobednici biti proglašeni u nedelju, 13. decembra. Svaki aspekt Festivala publika će moći da prati preko fejsbuk stranice kikindskog Kulturnog centra.


7. jula 2021. - Leutar.net\nDan: 7. jula 2021.\nERS ruši trebinjski arhiv i pravi zgradu od šest miliona KM\n„Elektroprivreda Republike Srpske“ (ERS) počela je s realizacijom plana izgradnje upravne zgrade u Trebinju, koja bi trebalo da košta više od šest miliona maraka. Prvi korak u ovoj pomenutoj investiciji […]\n(Beta) – Crnogorski biznismen Dejan Sekulić izjavio je da mu je slomljen nos u teškom incidentu u beogradskom hotelu “Mažestik” u kom su učestvovali i lideri crnogorskog Demokratskog fronta Milan Knežević […]\nNema vakcina: Oko 50.000 građana Republike Srpske čeka revakcinaciju\nOko 50.000 građana Republike Srpske čeka na revakcinaciju, odnosno na vakcinaciju drugom dozom Sputnjik V vakcine, saznaje BUKA. U Institutu za javno zdravstvo Republike Srpske navode da očekuju da će […]\nStanivuković spektakularno započeo projekte: Šta je sa Kajakom, fontanom i parkingom?!\nPo svemu sudeći najbitnije je bilo započeti radove, a realizacija samih projekata nije na vidiku. Na rušenje restorana Kajak čeka se od 11. marta, a sama realizacija nekoliko puta je […]


Konstituisan Organizacioni odbor 9 SOŠOV -\nKonstituisan Organizacioni odbor 9 SOŠOV\nSportska olimpijada školske omladine Vojvodine biće održana od 19. do 22. maja 2022. godine u Zrenjaninu.\nKonstitutivna sednica Organizacionog odbora 9. Sportske olimpijade školske omladine Vojvodine (SOŠOV) održana je danas u Pokrajinskoj vladi u Novom Sadu.\nU cilju očuvanja tradicije i unapređenja sistema školskog sporta u AP Vojvodini, Pokrajinski sekretarijat za sport i omladinu će, u saradnji sa Gradom Zrenjaninom i Savezom za školski sport Vojvodine, organizovati 9. po redu Sportsku olimpijadu školske omladine Vojvodine, koja će biti održana od 19. do 22. maja 2022. godine u Zrenjaninu.\nČlanovi Organizacionog odbora su: Aranka Binder podsekretar Pokrajinskog sekretarijata za sport i omladinu, Branko Vujović viši savetnik u Pokrajinskom sekretarijatu za sport i omladinu, Jasmina Juras predsednik Sportskog saveza Vojvodine, Vojin Jovančević savetnik u Pokrajinskom sekretarijatu za obrazovanje, propise, upravu i nacionalne manjine – nacionalne zajednice, Vukosava Đapić Atanacković generalni sekretar Sportskog saveza grada Zrenjanina, Kristina Bačić predsednik Saveza za školski sport grada Zrenjanina, Danijel Šebez v.d. direktora Javne ustanove „Sportski objekti“ Zrenjanin, mr Branislav Tešić predsednik Saveza za školski sport Vojvodine i Jovan Lekić generalni sekretar Saveza za školski sport Vojvodine, koji je imenovan za direktora 9. SOŠOV-a.\nNa današnjoj sednici izvršena je analiza već realizovanih aktivnosti i definisan je predlog daljih mera, u cilju što bolje pripreme za organizaciju predstojeće sportske manifestacije.\nOčekuje se da će ova najveća sportska manifestacija učenika Vojvodine okupiti više od 4.000 učenika i učenica osnovnih i srednjih škola i njihovih nastavnika sa teritorije AP Vojvodine, koji će se takmičiti u ukupno 15 sportskih disciplina, a tokom trajanja ove manifestacije biće realizovani i brojni dodatni edukativni programi.


Švajcarska odobrila izručenje Elfete Veseli\nBeta 14. marta 2017. 11:50\nVlasti Švajcarske odobrile su izručenje Bosni i Hercegovini Elfete Veseli, osumnjičene da je 1992. godine na području Zvornika ubila dečaka srpske nacionalnosti, saopšteno je iz Tužilaštva BiH.\n„Tužilac Tužilaštva BiH informisan je od partnerskih institucija da su vlasti Švajcarske odobrile izručenje Bosni i Hercegovini osumnjičene Elfete Veseli (1960)“, navodi se u saopštenju iz Tužilaštva BiH.\nPrebacivanje osumnjičene u BiH može se očekivati uskoro, nakon što se ispune tehnički uslovi, stoji u saopštenju.\nVlasti Švajcarske su krajem septembra prošle godine uhapsile Elfetu Veseli koju Tužilaštvo BiH sumnjiči za ubistvo dečaka srpske nacionalnosti 1992. godine u okolini Zvornika.\nVeseli je osumnjičena da je zajedno sa drugim osobama, u leto 1992. godine, u blizini mesta Kamenica kod Zvornika, na izuzetno svirep način, hladnim oružjem, usmrtila 12-godišnjeg dečaka srpske nacionalnosti, Slobodana Stojanovića.\nTužilaštvo BiH je naglasilo da preduzima intenzivne aktivnosti u borbi da ratni zločini ne ostanu nekažnjeni zbog bekstva osumnjičenih u inostranstvo, te da sprovodi više aktivnosti sa partnerskim institucijama širom sveta na otkrivanju, lociranju i izručenju u BiH osumnjičenih za ratne zločine.


BEOGRADOM VIŠE NE IDU TRAMVAJI, VEĆ TLAMVAJI\nBEOGRADOM VIŠE NE IDU TRAMVAJI, VEĆ TLAMVAJI\nLinije pretumbane, putnici više ne znaju gde koji vozi\nUvedena je linija 11L: Blok 45 - Tašmajdan, a aktuelne su još i 3L i 12L, dok se ovo slovo javlja i na drugim linijama, a mogu se videti i 9L: Blok 45 - Slavija.\nTako su beogradski tramvaji definitivno postali tLamvaji.\nKada je u pitanju potez Dorćol - Savamala i dalje trasa prema Novom Beogradu, najjednostavnije je koristiti autobuse na liniji 95 ili preći pešice preko brda. U opticaju je i da se uz obalu Save prošetaju od Pristaništa do Brankovog mosta ili Starog Savskog mosta.\nDorćolci će, svakako, biti osuđeni da 15-20 minuta duže putuju na ovoj relaciji.\nNova privremena linija 11L, inače, pravi je fenomen, jer je od trase Blok 45 - Kalemegdan nastala trasa Blok 45 - Tašmajdan. Tako je, zapravo, dosadašnja povremena linija 7L koja je išla na ovoj relaciji od jutros postala 11L.\nI tako će komplikacija sa tlamvajima 2L i 11L potrajati sve do 15. juna naredne godine.\nŠto se tiče linije 12L, koja je zbog radova na uvođenju tramvajske pruge preko mosta na Adi svojevrsni hibrid linija 12 i 13 i povezuje Blok 45 i Omladinski stadion, njena trasa neće se menjati najmanje do kraja godine. Radovi će i u kasnijoj fazi verovatno iziskivati kraće prekide linija 12 i 13, da bismo nakon toga dobili novu mrežu linija koja uključuje i most na Adi.\nAli, tu neće biti kraj L-ovima. Prema najavama nadležnih, linije 7, 9 i 11 saobraćaće ubuduće privremeno preko Mosta na Adi, za vreme dok se bude rekonstruisao Stari savski most. Red je da se i njima tada doda čuveno slovo L.\nLinija 3L najnovija je redovna tramvajska linija, a kada je ugledate znajte da ona povezuje Tašmajdan i Topčider (železničku stanicu). Ako vidite 3L to ne znači da trojka ne funkcioniše, jer su to dve različite linije.\nPOSTOJE I L1 LINIJE\nU situacijama kada se neka linija koja već ima slovo L dodatno izmeni, nastaje L1 linija. Tako, na primer, linija 7L1 ponekad povezuje Blok 45 i Ustaničku, preko Dorćola.\nBOLJE I "L" NEGO "A"\nKada umesto tramvajskih linija Sekretarijat za javni prevoz uvede autobuske "A" linije, to znači haos u najavi. Linije poput 7A ili 12A idu poluprazne, ali ne jer nema potrebe da se tramvaji njima zamene, već jer su toliko retki polasci da na njih niko ni ne računa.\nTako, trenutno, umesto čak dve tramvajske linije za Banovo Brdo koje bi u špicu trebalo zajedno da polaze i na svakih nekoliko minuta, uvedena je linija 12A koja vozi na svakih 18 minuta.


25-01-2018 14:39 Ratni izveštaji Donbas Izdvojeno Svet Planeta\nUkrajinska vojska je započela sa deminiranjem ''sive zone'', odnosno linije razgraničenja sa ciljem da se obezbedi teren za masovni napad.\nUkrajinski tenkovi (Foto: RIA Novosti)\n''Oružane snage Ukrajine deminiraju ''sivu zonu'' pomoću specihalne tehnike i na taj način stvaraju bezbedne koridore za ofanzivu pešadije, jurišnih jedinica, tenkova i oklopnih vozila'', prenosi ratni izveštač Semjon Pegov. ''Dva izvora u bezbednosnim strukturama republika Donbasa su pod uslovima anonimnosti potvrdili ovu informaciju'', dodaje Pegov. U slučaju napada, prva na udaru bi bila Gorlovka. Predsednik DNR Aleksandar Zaharčenko je na vanrednoj pres-konferenciji potvrdio da se spremaju provokacije sa ukrajinske strane i da je armija DNR spremna da odbrani Republiku. Uznemirujući kadar predaje silovane devojke bez ruke bezbednosnim snagama DNR možete pogledati OVDE. Izvor: Pravda\nUkrajinci u svojoj nameri imaju jedan veliki problem - sneg\nZBOG OVOGA JE PUTOVAO U DAVOS: Porošenko pozvao Evropu na rat protiv Rusije!\nKIJEV IH LOVI: Služba bezbednosti Ukrajine predala spisak srpskih dobrovoljaca u Novorusiji, evo koliko ih ima\nTurska radi na „kapitulaciji” Sjedinjenih Država u Siriji\nPRVI LET NOVOG RUSKOG GIGANTA: Il-78M-90A spreman da premaši legendu svojih sovjetskih predaka (VIDEO)\nNAJVEĆA UKRAJINSKA BRIGADA NAPUSTILA DONBAS: Premešteni na zapadnu granicu zemlje


TotalCar.rs » Ženeva: Pneumatici visoke kategorije\n0 komentara 3970 pregleda\nNa ovogodišnjem salonu automobila u Ženevi, kompanija „Goodyear Dunlop Sava Tires“ predstavila je svoja nova dostignuća u oblasti razvoja inovativnih tehnologija u proizvodnji pneumatika visokih performansi.\nGlavna prednost novog koncepta je širok središnji kanal zbog kojeg pneumatici imaju manju kontaktnu površinu i posledično manji otpor kotrljanja, a to se odražava u većoj iskorišćenosti goriva i manjoj količini emisije CO2. Kanal je konstruisan tako da odnosi velike količine vode i blata ispod kontaktne površine pneumatika u mokrim uslovima, što omogućava bolje prianjanje na mokroj površini.\nZa razliku od mnogih drugih koncepata Goodyearova guma ne predviđa montažu dve uža pneumatika na jednoj felni, već se zasniva na pneumatiku sa dvostrukom kontaktnom površinom i samo jednom konstrukcijom za SUV. Spomenuti pristup znači da pneumatik može da prenosi težinu opterećenja SUV vozila, a ujedno pruža prednosti pneumatika sa dve kontaktne površine.\nNovim konceptom „Goodyear“ zadovoljava i svoje napore na području razvoja održivih rešenja za budućnost. Zbog širokog kanala u gaznom sloju manja je količina gume, što smanjuje masu pneumatika. Samim tim to znači i manje materijala za njegovu proizvodnju.\nKonceptni SUV pneumatik, montiran na konceptnom automobilu „Hyundai Intrado“, nije namenjen za prodaju. U „Goodyear“ razvojno-istraživačkim objektima u Evropi i Sjedinjenim Američkim Državama na stotine sati posvećuje se analiziranju, učenju, planiranju i razvijanju novih zamisli i koncepata. Svoje zamisli često predstavljaju u konceptnim pneumaticima koje zatim upotrebljavaju kao osnovu za dalji razvoj.\nPored inovativnih rešenja, „Goodyear“ je predstavio i gume za SUV i sportske terence koje su na evropskoj oznaci svrstane u visoke kategorije.\nMeđu izloženim modelima predstavljen je i „EfficientGrip“ SUV u dimenziji 215/50 R17 koja je u toj seriji prva s ocenom BA i koju je proizvođač automobila Nisan odabrao za prvu opremu novoga „Nissan ashaia“ 2014. (na slici).\nKompanija „Goodyear“ se u segmentu manjih i srednje velikih automobila već može pohvaliti prilično dobrim ocenama. To je kompanija koja je prva napravila konceptnu gumu s ocenom AA, a celokupan portfelj, samo godinu i po nakon uvođenja oznake, jedan od najbolje ocenjenih na tržištu.


Vozač Petronas Yamaha tima, Fabio Kartararo, osvojio je drugi pol u tekućoj sezoni, pa će današnju trku za veliku nagradu Katalonije početi s prvog mesta. Detaljnije »\nIzvršni direktor kompanije Ducati, Klaudio Domenikali, otkrio je da renomirani proizvođač radi na manjoj verziji svog Streetfighter V4 modela. Detaljnije »\nNaredna sezona MotoE šampionata će se završiti trkom u Valensiji, ali je ostatak kalendara pretrpeo određene promene. Detaljnije »\nMeđunarodna asocijacija trkačkih timova (IRTA) proglasila je gran pri Austrije za najbolju trku u tek završenoj MotoGP sezoni. Detaljnije »\nLin Džervis, direktor Yamahinog tima, izjavio je da bi bio srećan da Maverika Vinjalesa zadrži u timu nakon 2020. Detaljnije »\nKada govorimo o vozaču koji bi mogao da prekine dominaciju Marka Markesa u premijernoj klasi, možda ga ne treba tražiti u njegovim aktuelnim rivalima. Detaljnije »


Polovni Kaup rotatori oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Oprema i komponente > Rotatori > Kaup\nPolovna Kaup rotatori na prodaju\nOvde je kompletna lista polovnih Kaup rotatori oglasa za prodaju na Mascusu. Kaup rotatori oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Kaup rotatori u odeljku Brendovi.\nKaup 3T391EOštećeno: Operates As Intended, Opšte stanje (1-5): 4, Broj prethodnih vlasnika: 1, Odgovara sledećim mašinama: 3A, Transportna težina: 440, Zemlja proizvodnje: DE, Certifikati: CE\nKaup T360Opšte stanje (1-5): 5\nKaup 15T411Opšte stanje (1-5): Da\nKaup 2T160Opšte stanje (1-5): Da\nMascus pruza svojim korisnicima najbolju priliku za pretragu i pronalazak polovnih mašina u kategoriji Kaup rotatori i druge opreme\nOvde je kompletna lista polovnih Kaup rotatori za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Kaup rotatori koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Kaup rotatori.


Da nastavi sa dobrim partijama, Krajinović će imati šansu već tokom nedelje koja je danas započela. Iz Stokholma je stigao u Bazel gde će mu prvi rival biti drug iz reprezentacije Laslo Đere. Senćanin se nije naigrao prethodnih nekoliko nedelja zbog tri različita virusa koja su napala njegovo telo. Inače, Đere je 39. na planeti i odnosu na prošlu nedelju nije se pomerio sa nje.\nNovak Đoković je i dalje prvi na svetu i tako će ostati do 4. novembra. Razlika između njega i njegovog prvog pratioca Rafaela Nadala iznosi 320 poena. Nole nije prijavio niti jedan turnir do mastersa u Parizu na kojem brani 600 poena i finale. Podsetimo, Đoković je prošle godine u finalu Bersija izgubio od Rusa Karena Hačanova.\nNi Nadal koji se oženio tokom vikenda za nama neće igrati ništa do Bersija.\nDa bismo vam dodatno pojasnili, napisaćemo vam da Nole tog 4. novembra gubi 1.600 poena, a njegova prednost je samo 320 u odnosu na Nadala. Čak i ako u pariskom Bersiju osvoji titulu, može da vrati samo 1.000 poena, a to nije dovoljno.\nDušan Lajović je pao za jednu poziciju i sada je 33. na svetu, dok je Miomir Kecmanović skliznuo za pet mesta i sada je 54.


ORBAN POSLAO PORUKU EVROPI: Da nam nisu uzeli more, i mi bismo imali luku - OPOZICIJA Na Jednom Mestu\nORBAN POSLAO PORUKU EVROPI: Da nam nisu uzeli more, i mi bismo imali luku\nPredsednica Evropske komisije Ursula fon der Lajen večerala je u ponedeljak sa mađarskim premijerom Viktorom Orbanom u Budimpešti, a dvoje zvaničnika je razgovaralo o šestom paketu sankcija EU Rusiji koji bi obuhvatio i zabranu uvoza ruske nafte, čemu se Mađarska protivi.\nBBC navodi da nije postignut dogovor kada se radi o predloženom paketu sankcija, ali je Fon der Lajen tvitovala da su njihovi razgovori „pomogli da se razjasne pitanja o sankcijama i energetskoj bezbednosti“.\nNa fotografiji koja je objavljena vidi se da šefica Evropske komisije pije sok od pomorandže, dok Orban pije šampanjac.\n„Postigli smo napredak, ali neophodan je dalji rad. Održaću video konferenciju sa regionalnim igračima da ojačamo regionalnu saradnju kada se radi o naftnoj infrastrukturi“, rekla je Fon der Lajen.\nPrema mađarskim medijima ta konferencija se očekuje danas, a za sutra je zakazan novi sastanak 27 ambasadora EU.\nIzvori iz EU nagoveštavaju da će komisija ponuditi pristp moru za dopremanje neruske nafte do kopnenih zemalja kao što su Mađarska, Slovačka i Češka.\nMađarska, koja je veoma zavisna od ruske nafte, želi stotine miliona evra da prilagodi svoje glavne rafinerije za sirovu naftu tipa brent.\nMađarska vlada takođe pokušava da poveže bilo koji finansijski kompenzacioni paket sa oslobađanjem 7,2 milijarde evra, koje je Budimpešta zadržala iz paketa za oporavak posle pandemije koronavirusa u vezi sa pitanjima vladavine prava, piše BBC.\n„Da nam nisu uzeli more…“\nKako je objasnio jedan evropski diplomata za France Presse, Mađarska bi za sigurnu dostavu nafte trebalo da ima novi naftovod koji bi je povezao s Hrvatskom, koja ima pristup moru. Stoga, traži garancije da će se Zagreb angažovati na izgradnji te infrastrukture, kao i garancije o evropskim finansijskim sredstvima.\n“Oni koji imaju more i luke mogu doneti naftu na tankerima. Da ga (more) nisu uzeli od nas, i mi bismo imali luku”, rekao je Orban u razgovoru za državni mađarski radio prošlog petka, kako prenosi Politico koji tumači da je Orban mislio na jadransku obalu.\nČlanak ORBAN POSLAO JASNU PORUKU EVROPI: Da nam nisu uzeli more, i mi bismo imali luku se pojavljuje prvo na Naša Borba.\nANA BRNABIĆ: Evropski put Srbije danas važniji nego ikad


SLS: Zemun nezadrživo grabi ka opstanku, Borac tone sve dublje - Domaći fudbal, Fudbal\nHotSport»Fudbal»Domaći fudbal»SLS: Zemun nezadrživo grabi ka opstanku, Borac tone sve dublje\nVladimir Kolarik| 2018-04-25T18:58:59+00:00\t25. apr 2018. 18:45|0 komentara|HotSport\nFudbaleri Zemuna savladali su kao domaćini ekipu čačanskog Borca rezultatom 2:1, u utakmici 3. kola plej-auta Superlige Srbije.\nZemunci su osvajanjem nova tri boda praktično obezbedila opstanak, budući da na četiri kola pre kraja imaju osam bodova više, uz doduše i utakmicu više, od pretposlednjeg Rada koji u ovim momentima igra svoj meč.\nSa druge strane Čačani su posle ovog susreta ostali zakucani za dno i u finišu šampionata čeka ih izuzetno težak posao u pokušaju da očuvaju superligaški status.\nDomaćin je na ovoj utkmici poveo u 23. minutu pogotkom Miljana Vukadinovića, da bi u samom finipu prvog poluvremena poravnanje Borcu sa penala doneo Filip Knežević.\nOvaj rezultat bio je na snazi sve do 86. minuta, kada je Vukadniović ponovo stupio na scenu i iznudio jedanaesteac nakon kontakta sa Markom Marinkovićem.\nSiguran realizator najstrože kazne bio je Nikola Petković i tako ekipi iz Gornje Varoši doneo novi trijumf.\nSuperliga, plej-aut, 33. kolo:\n/Vukadinović 23, Petković 95 – Knežević 44pen/\n16.00: Mladost Lučani-Javor\nTAGOVI: Borac Čačak, Superliga Srbije, Zemun


Preminuo Lane Gutović | Mačva zdravog razuma\nNaslovna Društvo Preminuo Lane Gutović\nMilan Lane Gutović preminuo je danas u 76. godini posle duge i teške bolesti, prenosi agencija Beta. Glumac je prošle nedelje primljen na Vojnomedicinsku akademiju zbog respiratornih problema, stanje mu se u poslednja dva dana naglo pogoršalo i bio je priključen na respirator.\nFilmsku karijeru je započeo 1968. godine kada je debitovao u ostvarenju „Bekstva“ Radoša Novakovića. Deseceniju kasnije odigrao je prvi glavnu ulogu u film „Drugarčin“ Miće Miloševića. Uloga Srećka Šojića u „Tesnoj koži“ donela mu je veliku popularnost a isti lik je zaigrao u „Beloj lađi“ koja je zahvaljujući njegovoj glumačkoj kreaciji bila jedna od najgedanijih tv serija. Upravo je Gutović bio taj koji je došao na ideju da njegov lik priča dijalektom južne Srbije a inspiracija mu je, kako je rekao, bio zidar Toma koji je radio u školi koju je pohađao.\nInače je njegova pojava još od prve televizijske serije „Diplomci“ bila garant velike gledanosti. Tako je bilo i sa serijama „Bolji život“, „Otvorena vrata“… Najmlađi su ga zavoleli u „Metli bez drške“ a posebno u serijalu „Pustolov“ za koji je snimio više od 400 epizoda a emitovan je od 1996. do 2003. na RTS-u.\nPrethodni tekstNikola Jokić na raftingu kod braće Ćalasan\nSledeći tekstNajveća lenština žena: Duda iz Podgorice izležavala se čak 117 sati, što je novi rekord takmičenja


Ekonomac ispustio pobedu 14 sekundi pre kraja - Ritam Grada - vesti Kragujevac\nNaslovna Sport Ekonomac ispustio pobedu 14 sekundi pre kraja\nEkonomac ispustio pobedu 14 sekundi pre kraja\nU derbiju šestog kola Prve futsal lige Srbije, Ekonomac je odigrao nerešeno (2:2), na gostovanju niškom Kalči.\nUprkos inicijativi „studenata“, domaći su preko Jankovića, u 15. minutu, došli do vođstva koje su zadržali do poluvremena, posle promašenog kaznenog udarca Rnića.\nIpak, u 26. minutu izjednačio je Radovanović, a tri minuta pre kraja Ekonomac je došao do potpunog preokreta preko golom Valjenka (2:1).\nImali su Kragujevčani potom odličnu šansu da otklone sve dileme oko pobednika, ali su bili previše opušteni, pa je ona otišla u nepovrat. Kazna je stigla samo 14 sekundi pre kraja, kada je Živadinović postavio konačan rezultat.\nPosle dva vezana remija, Ekonomac polako zaostaje za beogradskim Euro Motusom, koji je do sada upisao svih šest pobeda.\nPrethodni članakŠumadinke nemoćne pred šampionom\nSledeći članakZaplenjeno 223 kilograma konoplje u Čumiću


IslamBosna » Uskoro nova pravila za dobijanje državljanstva BiH\nUskoro nova pravila za dobijanje državljanstva BiH\nVijeće ministara uputilo je Parlamentu BiH prijedlog izmjena postojećeg Zakona o državljanstvu koji, između ostalog, predviđa i brisanje ove odredbe koju je Ustavni sud BiH proglasio neustavnom.\nOsim toga, olakšava se vraćanje državljanstva BiH za one koji su ga iz različitih razloga odrekli u proteklom periodu. Naime, za takve osobe biće dovoljno da imaju prijavljen privremeni ili stalni boravak u BiH, godinu dana prije podnošenja zahtjeva za ponovno dobijanje državljanstva.\nU skladu sa Evropskom konvencijom o državljanstvu BiH je, prema predloženim propisima, obavezna da olakša prijem stranaca u državljanstvo, pa su i u tom kontekstu predviđene određene izmjene. Sada se to vrijeme skraćuje na osam godina i to tako što se prijavljeni stalni boravak u BiH sa osam skraćuje na tri godine.\nUz pet godina privremenog boravka, koje je obavezno prethodi stalnom boravku u BiH, ukupno vrijeme koje stranac treba da provede u BiH prije mogućnosti da zatraži državljanstvo iznosi osam godina.\nDosadašnja zakonska odredba po kojoj stranac koji traži državljanstvo BiH “mora poznavati jedan od jezika ustavotvornih naroda BiH” mijenja se i proširuje, pa će tako potencijalni državljani BiH morati da dokažu “dovoljno poznavanje pisma i jezika jednog od konstitutivnih naroda BiH”. To znači da će se ubuduće provjeravati i znanje latiničnog i ćiriličnog pisma, a ne samo srpskog, hrvatskog i bosanskog jezika, prenosi “Večernji list”.\nPredviđeni su i dodatni uslovi za prijem u državljanstvo, kako bi se spriječile već viđene situacije u kojima su međunarodni teroristi i kriminalci dolazili do pasoša BiH. Bez prava na državljanstvo BiH ostaće stranci protiv kojih se vodi krivični postupak, potom oni koji predstavljaju prijetnju po sigurnost BiH, kao i oni koji odbiju da potpišu izjavu o prihvaćanju ustavnog poretka BiH.


Studentski kulturni centar Beograd - Global Talent, program stručnih praksi studentske organizacije AIESEC\nSvakodnevni život u zatvorenom okruženju mlade ljude sve više ograničava u ličnom i profesionalnom razvoju i otkrivanju svojih sposobnosti. Preko 50 odsto mladih u Srbiji je nezaposleno, a čak 70 odsto nikada nije boravilo u inostranstvu duže od 10 dana. Okviri ponašanja i stereotipi koji nam se svakodnevno nameću, razlozi su zbog kojih većina mladih nakon završetka studija za osnovni cilj postavlja pronalaženje sigurnog posla kojim će se baviti dugi period nakon toga, ne dajući sebi slobodu da se okušaju u radu u inostranstvu i razviju svoje veštine i sposobnosti u internacionalnom okruženju.\n„Global Talent“ je program stručnih praksi u inostranstvu koji studentima i diplomcima pruža priliku za profesionalno iskustvo i lični razvoj u multikulturalnom okruženju radom u kompanijama i institucijama širom sveta. Program je namenjen studentima završnih godina i diplomcima između 20 i 30 godina sa dobrim znanjem engleskog jezika sa prethodnim praktičnim iskustvom, a na godišnjem nivou u njemu učestvuje 5.000 studenata iz celog sveta. Putem praksi u oblasti edukacije, marketinga i informacionih tehnologija studenti i diplomci imaju mogućnost da provedu 3 – 18 meseci u inostranstvu radeći u zemljama kao što su Kina, Turska, Indija, Kolumbija, Rusija, Brazil i druge. Rad u internacionalnom okruženju kao prilika da se znanja, iskustva i veštine razmene sa drugim kulturama, danas je jedna od ključnih stvari koja izdvaja uspešne mlade ljude.


DOBRA VEST ZA GRAĐANE I PRIVREDU CELE ZEMLJE\nDOBRA VEST ZA GRAĐANE I PRIVREDU CELE ZEMLJE\nAuto-put od Obrenovca do Ljiga u dužini oko 63 kilometra biće završen i pušten u saobraćaj do 15. avgusta, izjavila je potpredsednica Vlade Srbije i ministarka građevinarstva Zorana Mihajlović nakon razgovora s predsednicima izvođača i nadzora.\nMihajlović je obišla celu trasu sve tri deonice tog dela Koridora 11, Obrenovac - Ub, Ub - Lajkovac i Lajkovac - Ljig, i tom prilikom razgovarala s predstavnicima kineske Šandong haj spid grupe, podizvođača Energoprojekt niskogradnje i Nukleusa, i nadzora - Koridora Srbije.\n"Do tada ću im stajati nad glavom, sve dok taj rok ne bude ispoštovan", kazala je Mihajlović novinarima.\nMinistarka je podsetila da su te deonice trebalo da budu otvorene za Vidovdan, 28. jun, ali da je rok pomeren, pre svega, zbog kišovitog aprila i maja.\n"Nisam poznata kao neko ko hvali izvođače, ali je činjenica da smo u prethodnom periodu imali dosta kiše i da zbog toga radovi nisu mogli biti završeni do Vidovdana", rekla je Mihajlović.\nOna je naglasila da će sa otvaranjem tog auto-puta Srbija dobiti otvoren ceo auto-put od Obrenovca do Preljine kod Čačka u dužini od 103 kilometra i ocenila da će to mnogo značiti građanima i privredi zemlje.\n"Zaobilazimo najkritičniji deo Ibarske magistrale, koju svi zovemo "magistrala smrti"", istakla je ministarka.\nRekla je da je od Obrenovca do Ljiga ostalo još da se završi sanacija auto-puta na deonici Ub - Lajkovac, koja je pravljena od, kako je rekla, gline i blata, i da se završi opremanje tunela Brančići kod Ljiga.\nDeonca Ub - Lajkovac se popravlja na ukupno 13 mesta, a u taj posao je uključen još jedan podizvođač koji će asfaltirati tu deonicu - azerbejdžanski Azvirt.\nZorana Mihajlović je rekla i da se u decembru završava i deonica Koridora 11 Surčin - Obrenovac i za sledeću nedelju najavila potpisivanje komercijalnog ugovora za deonicu od Novog Beograda do Surčina.\nOna je dodala i da bi auto-put od Obrenovca do Čačka bio završen još prošle godine da nije blata i gline koji su ugrađivani na deonici Ub-Lajkovac, zbog čega je morao deo radova ponovo da se izvede.\n"Tako nešto nije smelo da se desi i toga više neće biti dok je ove vlade i ovog ministarstva", naglasila je Mihajlović.\nOna je dodala da kad je izgradnja auto-puteva u pitanju "nema opuštanja" jer je građevinska sezona u toku i da će ministarstvo nastaviti da kontroliše gradilišta u Srbiji.\nGeneralni direktor Energoprojekt niskogradnje Aleksandar Stanović kazao je da je cilj da se radovi završe do 15. avgusta, što je i mišljenje nadzora. "Nadamo se ovakvom vremenu i u narednom periodu, a najveća pažnja usmerena je na deonicu Ub-Lajkovac", rekao je Stanović.\nIvan Pavlović iz Koridora Srbije navodi da se dobro odvijaju radovi, kao i da se otklanjaju svi nedostaci na deonici Ub - Lajkovac. On je posebno naglasio da nema nikakvih tehničkih problema.\nVrednost radova na deonicama Obrenovac-Ub i Lajkovac-Ljig je 333,74 miliona dolara, a njihova ukupna dužina je 50,2 kilometra. Dužina deonice Ub-Lajkovac je 12,5 kilometra, a vrednost radova na sanaciji 2,5 kilometra na ovoj deonici je oko 10 miliona evra.